text:
‘Na Vuna me Vakacaucautaki Kina o Ja!’
“Ni vakacaucautaki Ja! . . . E ka marautaki qai veiganiti me vakacaucautaki o koya!”—SAME 147:1.
1-3. (a) Gauna cava a rairai volai kina na Same 147? (b) Na cava eda rawa ni vulica ena Same qori?
NI DUA e qarava vinaka na itavi e soli vua se laurai na totoka ni nona itovo vaKarisito, ena veiganiti me vakacaucautaki. Ke sa rawa nida cakava qori vua na tamata, sa qai wacava sara meda vakacaucautaka na Kalou o Jiova! Eda na vakacaucautaki koya ena vuku ni nona kaukaua vakaitamera, me vaka na nona ibulibuli vakasakiti se nona dau lomani keda me vaka nona vakarautaka na Luvena me isoro ni veivoli.
2 E uqeti o koya e vola na ika147 ni Same me vakacaucautaki Jiova. E uqeti ira tale ga eso mera tomani koya.—Wilika Same 147:1, 7, 12.
3 Eda sega ni kila o koya e vola na same qo, de dua a bula tiko na daunisame qo ena gauna a vakalesui ira tale kina na Isireli o Jiova e Jerusalemi nira sereki mai Papiloni. (Same 147:2) Nodra vakalesui tale na tamata ni Kalou ina sokalou dina, e rairai uqeta na daunisame me vakacaucautaki Jiova. E tiko eso tale na vuna e cakava kina qori. Na cava ya? Na cava mo kaya kina “Aleluya!”?—Same 147:1, vmr.
O JIOVA E VAKABULAI IRA NA RAMUSU NA LOMADRA
4. Na cava nodra rai na Isireli ni sereki ira o Sairusi, na vuna?
4 Vakasamataka mada na nodra bula tu vakavesu mai Papiloni na Isireli. Sa ra qai veivakalialiai o ira na vesuki ira: “Lagata vei keimami e dua na sere kei Saioni.” Nira dau marautaki Jiova vakalevu ena vuku i Jerusalemi, ia ena gauna qo sa laladidi tu. (Same 137:1-3, 6) Era sega ni via lagasere na Jiu. E ramusu na lomadra, ra vinakata mera vakacegui, mera vakayaloqaqataki tale ga. E yaco dina na parofisai ni Kalou ni qai vakabulai ira o Sairusi na tui kei Perisia. E ravuti Papiloni qai kaya: “O Jiova . . . e lesi au tale ga meu tara e dua na nona vale e Jerusalemi . . . O koya ga e tiko vata kei kemuni na nona tamata, me tokoni koya mada ga o Jiova na nona Kalou, me lako cake o koya.” (2 Vei. 36:23) Qo e solia e dua na vakacegu levu vei ira na Isireli era vakaitikotiko e Papiloni!
5. Na cava e raica rawa na daunisame me baleta na kaukaua ni nona dauveivakabulai o Jiova?
5 E sega ni vakaceguya ga na matanitu o Isireli o Jiova, ia e vakacegui ira yadudua sara ga. E dina tale ga qori nikua. E vola na daunisame me baleta na Kalou: “E vakabulai ira na ramusu na lomadra, e vauca na nodra mavoa.” (Same 147:3) Io, o Jiova e kauaitaki ira na leqa tu vakayago se na ivakarau ni lomadra. Nikua, e tu vakarau o Jiova me vakacegui keda mai na rarawa ni lomada. (Same 34:18; Aisea 57:15) E solia vei keda na vuku kei na kaukaua meda vosota kina na ituvaki dredre cava ga eda sotava.—Jeme. 1:5.
6. E yaga vakacava na kena veisau na ka e talanoataka na daunisame ena Same 147:4? (Raica na imatai ni iyaloyalo.)
6 E mani tacake e lomalagi na daunisame qai tukuna ni o Jiova e ‘wilika na levu ni kalokalo qai kacivi ira kece ena yacadra.’ (Same 147:4) Na cava sa veitalanoataki kina na veika vakalomalagi? Vakasamataka mada qo: E raica na veikalokalo na daunisame, ia e sega ni kila na kedra iwiliwili. Ena veiyabaki e tubu tiko ga na iwiliwili ni kalokalo. So era nanuma ni bilioni na kalokalo era tiko ena isoso kalokalo e vakatokai na Milky Way. Era tiko tale ga e tirilioni na isoso kalokalo ena lomalagi kei vuravura! Ia eda kila nida sega ni wilika rawa na kalokalo! O koya na Dauveibuli e kila vinaka na yacadra yadua se na vanua era tiko kina. Kena ibalebale qo ni bibi vei Jiova na kalokalo yadua. (1 Kor. 15:41) Vakacava o keda na kawatamata e vuravura? Ni kila na Kalou na kalokalo kece kei na vanua era tu kina ena dua na gauna, e kilai iko vinaka tale ga, qori na vanua o tiko kina, na ivakarau ni lomamu kei na ka o gadreva!
7, 8. (a) Na cava e dau kauaitaka o Jiova ni vakabulai ira nona tamata nira vakatovolei? (b) Vakamacalataka na yalololoma i Jiova ni vukei ira na kawatamata ivalavala ca.
7 O Jiova e sega ni kauaitaki iko wale ga, e tu tale ga vua na kaukaua me vukei iko ena nomu leqa, qai kilai iko vinaka. (Wilika Same 147:5.) O na rairai nanuma ni sa dredre sara ga na ituvaki o sotava tiko, o na sega ni taqea rawa nomu icolacola. E kila na Kalou na ka o sega ni rawata, ‘e nanuma tiko nida kuvuniqele.’ (Same 103:14) Nida sega ni uasivi, eda rawa ni sikalutu tiko ga ena noda cala makawa. Eda dau veivutunitaka ni lutu cala mai gusuda eso na ka, rawa ni basika vakalevu noda malumalumu se noda vuvutaki ira eso tale! Ia e uasivi o Jiova; e sega ni katumi rawa se dikevi rawa na ka e kila me baleti keda!—Aisea 40:28.
8 De dua o sa raica na veivuke ni liga i Jiova mo vosota kina eso na ka ni veivakatovolei. (Aisea 41:10, 13) Me kena ivakaraitaki o Kyoko, e dua na painia yalewa a yalolailai ni gole ena nona ilesilesi vou. E vakaraitaka vakacava o Jiova ni kila na nona leqa? E raica ena nona ilesilesi vou nira tokoni koya eso era kila na veika e tu e lomana. E vaka sara ga ni tukuna tiko vua o Jiova: “Au lomani iko, sega ni baleta ga ni o painia, ia o luvequ, o yalataki iko vei au. Au vinakata mo marautaka na bula ni o noqu iVakadinadina!” Ia e vakaraitaka vakacava vei iko o Koya e Kaukaua Duadua ni ‘sega ni katumi rawa na ka e kila’?
E VAKARAUTAKA O JIOVA NA KA EDA GADREVA
9, 10. Na cava e dau vakarautaka eliu o Jiova? Vakamacalataka.
9 De dua o na dau lomaleqataka na ka ni bula ni veisiga, me vaka na lailai ni kakana. Ia o Jiova e bulia na italetale me bula kina na kakana, e vakarautaka mada ga na kedra na reveni gone nira tagica! (Wilika Same 147:8, 9.) Ke sa rawa ni vakani ira tiko ga na reveni, mo nuidei ni na vakarautaka tale ga na veika vakayago o vinakata.—Same 37:25.
10 Koya e bibi sara, ni vakarautaka na veika vakayalo o Jiova, eda na vakila “na vakacegu ni Kalou e uasivia na vakasama kece.” (Fpai. 4:6, 7) Me kena ivakaraitaki erau vakadinadinataka o Mutsuo kei watina nona veivakaukauataki o Jiova ni oti na ualoka e Japani ena 2011. Rau bula ga ni rau kaba e delanivale. Ena siga ya voleka ni yali kece na ka rau taukena. Rau lai tiko ena dua na rumu ena bogi batabata ena ikarua ni tabavale sa karusa tu. Ena mataka lailai rau qara na sala me rau vakayaloqaqataki kina. Na ivola ga erau kunea rawa na Yearbook of Jehovah’s Witnesses ni 2006. E lauta sara na mata i Mutsuo na ulutaga “The Deadliest Tsunamis Ever Recorded” (Na Ualoka Vakadomobula me Bau Volaitukutukutaki). E volaitukutukutaki kina na uneune a yaco e Sumatra ena 2004 qai vakavuna na ualoka vakadomobula. Rau veitagicaki o Mutsuo kei watina ni rau wilika tiko na irogo. Rau vakila na nona veikauaitaki vakayalololoma na Kalou ni vakarautaka na kakana vakayalo ena kena gauna donu. E vakarautaka tale ga vakayalololoma vei rau o Jiova na veika erau gadreva vakayago. Era vakarautaka na mataveitacini na ka ni veivuke. E qai vakayaloqaqataki rau sara vakalevu na nodra veisiko na mata era gole mai na isoqosoqo. E tukuna o Mutsuo: “Au vakila ni tiko sara ga e yasa i keirau o Jiova, qai kauaitaki keirau tiko. E veivakacegui dina!” Io, e dau vakacegui keda vakayalo eliu na Kalou, qai muri na ka vakayago.
NA KAUKAUA NI VEIVAKABULAI NI KALOU
11. Na cava e vinakati vei ira na nuitaka na kaukaua ni nona veivakabulai na Kalou?
11 E dau tu vakarau o Jiova me ‘vakaduria cake na yalomalua.’ (Same 147:6a) Ia ena yaga vakacava vei keda na nona tu vakarau ena vukuda? E dodonu me vinaka tiko ga na noda veiwekani kei koya. Me rawa qori, ena vinakati meda yalomalumalumu. (Sefa. 2:3) O ira na yalomalumalumu era na waraka ga na Kalou me vakadodonutaka na veika ca se tawadodonu e caka vei ira. Ena vakadonui ira kina o Jiova.
12, 13. (a) Me yaga vei keda na veivuke ni Kalou, na cava meda yawaka? (b) E marautaki cei o Jiova?
Same 147:6b) E vosa kaukaua dina qori! Me yaga na dei ni nona loloma o Jiova me qai kua ni cudruvi keda, e dodonu meda cata na ka e cata. (Same 97:10) Me kena ivakaraitaki, meda cata na veiyacovi tawadodonu. Kena ibalebale qo meda yawaka na ka ena vakavuna noda caka cala, okati kina na iyaloyalo vakasisila. (Same 119:37; Maciu 5:28) Ena rairai dredre meda vorata qori, ia e yaga vakalevu noda sasaga nida na vakalougatataki kina.12 Ena yasana adua “e bitalaka na daucaka ca ina qele” na Kalou. (
13 Ena vinakati meda nuitaki Jiova ga nida vala tiko. Vakacava ena marautaka o koya nida via vakabulai keda ena “kaukaua ni ose,” oya na vanua era qara veivuke kina na tamata? Sega! Sega tale ga ni dodonu meda nuitaka “na kaukaua ni yava ni tamata,” me vaka sara ga eda rawa ni vakabulai keda, se dua tale. (Same 147:10) Meda torovi Jiova ga da qai cikeva na nona veivuke. O Jiova e sega ni tautauvata kei ira na daunivakasala nikua, e sega ni oca na rogoca noda kerekere, ke wasoma mada ga. “E dau marautaki ira na rerevaki koya o Jiova, o ira na waraka tiko na nona loloma e dei.” (Same 147:11) Eda rawa ni nuitaka na dei ni nona loloma, ena kabiti keda qai vukei keda meda vorata na gagadre ca.
14. Na cava e vakayaloqaqataki koya na daunisame?
14 E tukuna o Jiova na vuna vinaka meda vakadeitaka kina ni na vukei keda na nona tamata ena gauna eda gadreva kina. Nida vakasamataka tiko na kena vakatikori lesu o Jerusalemi, e lagata kina na daunisame me baleti Jiova: “E vakaukauataka o koya na ivakadei ni nomu matamatanikoro, e vakalougatataka na luvemu era tu vei iko. E kauta mai o koya na vakacegu ina nomu yasana.” (Same 147:13, 14) E vakanuideitaki koya na daunisame ena nona kila ni na vakaukauataka na matamatanikoro o Jiova mera taqomaki kina na nona dauveiqaravi!
15-17. (a) Na cava eda dau vakila ena so na gauna nida vakatovolei, ia e vukei keda vakacava o Jiova ena nona Vosa? (b) Vakamacalataka e “cici vakatotolo” vakacava na ‘Vosa ni Kalou’?
15 O na rairai sotava eso na ituvaki dredre e vakavuna mo nuiqawaqawa. E rawa ni solia vei iko o Jiova na vuku mo vosota kina. E tukuna na daunisame me baleta na nona Kalou ni “tala o koya na nona ivakaro e vuravura, e cici vakatotolo na nona vosa.” E tukuna tarava me baleti Jiova ni ‘tala o koya na ucacevata, ceburaka na tegu cevata, viritaka sobu na nona ucaqereqere’ qai taroga na daunisame: “O cei ena vosota rawa na nona liliwa?” E kaya tale ni o Jiova “e tala yani o koya na nona vosa ra qai waicala.” (Same 147:15-18) Na noda Kalou vuku qai kaukaua duadua o Jiova, e lewa na uca kei na ucacevata, e rawa ni vukei keda meda vosota na ituvaki dredre kece eda sotava.
16 Nikua e dusimaki keda o Jiova ena nona Vosa na iVolatabu. E “cici vakatotolo na nona vosa” ni vakarautaka na veidusimaki vakayalo ena kena gauna donu. Vakasamataka mada na yaga ni nomu wili iVolatabu, nomu dikeva na ivola e vakarautaka “na dauveiqaravi yalodina e vuku,” na saravi ni JW Broadcasting, nomu rai ena jw.org, veivosaki kei ira na qase, vaka kina na nomu veimaliwai kei ira na mataveitacini. (Maciu 24:45) Vakacava o bau vakila na totolo ni nona veidusimaki o Jiova?
17 E vakila o Simone na kaukaua ni Vosa ni Kalou. A dau beci koya, me yacova ni salai vakatitiqataka nona veivakadonui na Kalou. Ni yalolailai, e masu vagumatua ni golevi Jiova me vukei koya. E gumatua tale ga ena nona vulica na iVolatabu. E kaya, “Au dau vakila tu ga na nona kaukaua kei na nona veidusimaki o Jiova.” Qori na ka e vukei koya me donu tiko ga kina nona rai.
18. Na cava o nanuma kina ni na vakadonui iko na Kalou, cava o kaya kina me “Vakacaucautaki o Ja!”?
18 E kila na daunisame nira vakadonui na tamata ni Kalou ena gauna makawa. O ira ga qo na matanitu e soli vei ira na “vosa” ni Kalou vaka kina “nona lawa kei na lewa.” (Wilika Same 147:19, 20.) Eda kalougata nikua ni o keda ga eda vakatokayacataki vua na Kalou. Na nona kilai o Jiova kei na yaga ni nona Vosa ina noda bula, eda veiwekani vinaka kina kei koya. Me vakataki koya e vola na Same 147, e tiko tale ga na vuna vinaka mo kaya kina me “Vakacaucautaki o Ja!” qai uqeti ira tale ga kina eso tale.


c: text/html

text:
2 Veigauna
Chapter 19
Sa qai lesu vakavinaka o Josevata na tui Juta ki na nona vale i Jerusalemi.
2 O Jeu na luve i Anani na daurai sa lako yani me sotavi koya, ka tukuna vei tui Josevata, "E dodonu beka mo vukei ira na dau caka ca ka lomani ira era cati Jiova? O koya oqo sa tiko kina kei iko na cudru i Jiova.
3 "Sa dina sara ni sa kune vei iko na veika vinaka, o ya ni o sa talaraka kecega na matakau mai na vanua, ka vakarautaka na yalomu mo vakasaqara na Kalou."
4 Sa tiko ga e Jerusalemi o Josevata; ka sa lako tale vei ira na tamata mai Perisepa ki na veiulunivanua vaka Ifereimi, ka kauti ira lesu mai vei Jiova na Kalou ni nodra qase.
5 Sa qai vakatikori ira na turaganilewa ena vanua taucoko e na loma ni vei koro kecega e Juta, mai na dua na koro ki na dua tale,
6 Ka tukuna vei ira na turaganilewa, "Mo ni qarauna na veika o ni sa cakava, ni o ni sega ni na lewa e na vuku ni tamata ia e na vuku i Jiova ga, o Koya sa tiko vata kei kemuni e na nomuni lewa.
7 "O koya oqo, me tiko vei kemuni na rerevaki Jiova; mo ni qarauna ka cakava sara, ni sa sega na caka ca vei Jiova na noda Kalou, se na veivakaduiduitaki, se taura nai lavo ni veivaqumi."
8 Ia e Jerusalemi, e na vuku ni vakatulewa i Jiova kei na vei duidui eso, sa lesia eso mai vei ira na Livai kei na bete o Josevata, kei na so vei ira era veiliutaki e Isireli, ni ra sa lesu i Jerusalemi.
9 Ka sa vakaroti ira, ka vaka, "Mo qai cakacaka e na rerevaki Jiova, e na yalodina kei na yalo e vakarorogo:
10 "Na mataqali leqa cava ga era kauta na tacimuni era tiko e na nodra veikoro, na vakadave dra se dua na ka e veicoqacoqa kei nai vunau se nai vakaro, nai lesilesi se na lewa, mo ni qai vakasalataki ira, de ra na qai cala vei Jiova ka lakovi kemuni kina kei ira na tacimuni na cudru ni Kalou. Mo ni cakava oqo, o ni na qai sega ni beitaki kina.
11 "Mo ni kila oqo: O Amaraia na bete levu na nomuni liuliu e na veika kecega ni Kalou; kei Sadaia na luve i Isimeli, nai liuliu ena vuvale i Juta, e na vuku ni veika kecega me baleta na tui; era na nomu daniveiqaravi o ira na Livai. Mo yalo qaqa, ena qai tiko vata kei ira kece na vinaka."

robotstxt: allowed

filter: keep


text:
World
Page: 5
Era vakaitavi ena vakatovotovo ni kaba vakaivalu na mataivalu ni Jaina ena nodra vuli valu e vanua mamaca kei na nodra vanataka na iyaragi lelevu. Yaco oqo , donumaka na nona veisiko tiko yani ki Taiwan na sivika [US House Speaker] Nancy Pelosi. Vakaraitaka na ‘The Eastern Theater Command mai na mataivalu ni Jaina ni […]
E ra sa mai leqa le lewe 15 na lewe ni vanua ka vuqa sara e ra mavoa ena dua na gasau kuru ka vukataka yani o Isireli vei Palisitaina ka tau sara ga so na vai vale taba vica vata e Gaza, ena Tokalau ni baravi mai kea. Na veilecalecavi oqo,e sala muria tiko […]
Tauri ena rivote ni a mai leqa ena nona valuta tiko na mate ni gacagaca ka tauvi koya tiko. Durham e a lewena na ‘The Seekers’ ena yabaki 1960 vata kei Athol Guy, Keith Potger kei Bruce Woodley mai Malevani. Ena 1967, eratou taura na leweni matasere na cocovi ni matasere duavata vinaka ena […]
Ratou mate e 14 ka mavoa e 40 ena gauna e kama kina e dua na vale ni danisi mai na yasana o Chonburi ena Ceva -i Ra kei Thailand. Vakaraitaka na¬† tabana ni ovisa ni a tekivu na kama ena 1 na kaloko ena mataka caca ni Vakaraubuka. Tukuni talega nira kaikaila mai tuba […]
E lade ena reki na dau ni lave ka bi(weightlifting),o Don Opeloge mai Samoa,ena nona mai rawata na nodratou i matai ni metali koula ena sotasota levu ni Commonwealth Games,ka vakayacori tiko mai Birmingham,mai Igiladi. Na nona mai qaqa oqo e ra marautaka kece o i ra na kai Samoa e ra sarasara tu ena […]
Laurai ena i taba e dua na bear loaloa levu ni qiria tu na lali ni katuba nei dua na marama ka via kila ke tawa tiko na vale se sega mai na ceva kei Carolina. E bear tovo vinaka ka yaco tiko na veika oqo ena veimama ni tolu ena matakacaca. E na gauna […]
E ra mai leqa e leqa 37 na lewe ni vanua mai Kentucky,e dua na state ena Ceva i Cake kei Amerika,ena vuku ni ualuvu ka tarai ira ena loma ni vica na siga na oti,ka vu mai ena tau bi ni uca kei na kaukauwa ni cagi. E vakadeitaki mai na tabana ni ovisa […]
E mai kautani e 30 na bula ka drau era yali tiko ena ualuvu kei na tau bi uca ka yaco tiko ena gauna oqo mai na tokalau kei Kentucky.Mai na 30 era mai leqa qo ka 6 wili kina e 6 na veitacini gone eratou mai kui taki tale ga kina ena kaukauwa ni […]
Dua na goneyalewa e namaki tiko mena vakasakiti sara na nona qitoqito ena fainala ni marama ena sotasota ni qito leya Vitu ni Commonwealth Games o Reapi Uluinasau. [Image: Fiji Rugby] Vakaraitaka na dauni-kacikacivaki ni qito rakavi ni Viti FM,ka dau qito e liu ni Fijiana 15s o Mere Moto,ni dau semavinaka o Uluinasau kei […]
Fijiana ena sota tiko kei na timi ni Ositerelia ena fainala ni koula ni vo e 22 na miniti me 8 na kaloko ena mataka ni Moniti (7:38am) Photo:fiji Rugby Vakaraitaka na dauniveivakatavulici ni mata timi ni Fijiana, (Coach) Saiasi Fuli na kena tubu, kei na kena vaksakiti na buturara ni Rakavi vei ira na […]


text:
WASE 65
Veivakavulici ena iLakolako i Jerusalemi
MACIU 8:19-22 LUKE 9:51-62 JONI 7:2-10
-
NODRATOU RAI NA TACI JISU ME BALETI KOYA
-
BIBI NA CAKACAKA VAKAITALATALA
Levu na gauna sa tu voli ga e Kalili o Jisu ni vuavuaivinaka kina nona cakacaka ni vakatauvatani kei Jutia. A vakabula tale ga e dua na tagane ni tiko voli mai Jerusalemi ena Siga ni Vakacecegu, “sa qai kaukaua ga kina nodra via vakamatei koya na Jiu.”—Joni 5:18; 7:1.
Qo sa donuya na Seviteba se Okotova ni 32 G.V., sa voleka na Soqo ni Valevakacevaceva (se Valetabanikau). Ena vitu na siga ni soqo qai dua na soqo bibi ena ikawalu ni siga. Qori e gauna ni marau kei na vakavinavinaka ni sa cava e dua na yabaki ni teitei.
Eratou tukuna vei Jisu na tacina vakacabecabe o Jemesa, Saimoni, Josefa, kei Jutasa: “Mo biubiu mo lako i Jutia.” E itikotiko ni lotu o Jerusalemi, ena osodrigi kina na korolevu qori ena tolu na siga ni solevu. Eratou kaya sara vei Jisu na tacina: “Ni sega ni dua e cakava vakavuni tiko ga na ka, ke vinakata me kilai. Ke o cakava tiko ga na veika qo, vakaraitaki iko yani me raici iko o vuravura.”—Joni 7:3, 4.
Eratou sega ni ‘vakaraitaka tiko na tacina ni ratou vakabauta’ ni o koya na Mesaia. Ia eratou vinakata mera raica na tiko ena soqo na veika veivakurabuitaki e cakava o Jisu. Sa kila tu o Jisu na leqa e rawa ni yaco, mani kaya vei ratou: “E sega ni dua na yavu me cati kemudou kina o vuravura, ia e cati au niu vakaraitaka vakadodonu na torosobu ni nodra ivalavala. Dou lako cake ina soqo, au na sega mada ni lako ena soqo qo ni se bera ni yaco mai na noqu gauna.”—Joni 7:5-8.
Eratou liu na taci Jisu kei na vo ni matailakolako, ratou qai lako lo e muri o Jisu kei na nona tisaipeli. Eratou takoso ga e Samaria, ratou sega ni lako vaka ina Uciwai na Joritani me vaka era dau muria e levu. E tala sara eso na mata me ratou liu i Samaria me lai vakarautaki nodratou icili. Ia era sega ni veiciqomi se veivakacegui na lewe ni dua na koro ni lako tiko i Jerusalemi o Jisu ena nodra soqo na Jiu. Erau cudru o Jemesa kei Joni, rau qai taroga: “Turaga, oni vinakata me keirau kaciva na bukawaqa mai lomalagi me vakarusai ira?” (Luke 9:54) E vunauci rau o Jisu, qai toso tale nodratou ilakolako.
Ni ratou lako tiko e gaunisala, e kaya vei Jisu e dua na vunivola: “Qasenivuli, au na muri kemuni ena vanua kece oni lako kina.” E sauma o Jisu: “Era vaqara na fokisi, era vakasova na manumanuvuka, ia na Luve ni tamata e sega na vanua me kotora kina na uluna.” (Maciu 8:19, 20) E tukuna tiko o Jisu ni na sotava na veika dredre na vunivola ke nona imuri. Kena irairai ni sa rui dokadoka na vunivola, e sega ni via muri Jisu kina. E vinaka meda taroga, ‘Cava au tu vakarau ni cakava meu rawa ni muri Jisu?’
E kaya o Jisu vua e dua tale na tagane: “Mo mai noqu imuri.” E sauma na tagane ya: “Turaga, ni laivi au meu lai buluti tamaqu mada.” Ni kila vinaka na kena ituvaki o Jisu, e kaya kina: “Laivi ira na mate mera buluta nodra mate, ia mo lako mo lai kacivaka ina veivanua kece na itukutuku ni Matanitu ni Kalou.” (Luke 9:59, 60) De dua e se bera ni mate na tamana. Ke sa mate, ena sega ni veitalanoa tu kei Jisu e kea. E sega ni se tu vakarau na tagane qori me vakaliuca na Matanitu ni Kalou.
Ni toso tiko nodratou ilakolako i Jerusalemi, e kaya e dua tale na tagane vei Jisu: “Au na muri kemuni Turaga, ia moni vakadonuya mada meu lai vakamoce vei ratou mai vale.” E kaya sara o Jisu: “O koya e taura na isiviyara qai rai tale i muri e sega ni ganiti koya na Matanitu ni Kalou.”—Luke 9:61, 62.
O ira na via tisaipeli dina i Jisu mera vakaliuca na cakacaka ni Matanitu ni Kalou. Ke sega ni rai tiko ga i liu o koya e siviyara, ena rawa ni veve na wenisiviyara. Ke biuta na siviyara me rai tale i muri, ena sega ni oti na cakacaka ena were. O koya tale ga e railesu tiko ena veika ni vuravura sa vakarau takali qo, ena rawa ni vagolei tani mai na sala ina bula tawamudu.


text:
E Tiko Dina na Tevoro?
Kena iSau Vakaivolatabu
Io, e tiko dina na Tevoro. Qo na kabula vakayalo e vakavuna ga me yalo ca qai talaidredre vua na Kalou, e “turaga ni vuravura qo.” (Joni 14:30; Efeso 6:11, 12) E vakamacalataka na iVolatabu na itovo ni Tevoro ena vica na yaca qo kei na kedra ibalebale:
Setani, e kena ibalebale “Dauveivorati.”—Jope 1:6.
Tevoro, e kena ibalebale “Dauvakaucaca.”—Vakatakila 12:9.
Gata, e cavuti ena iVolatabu me kena ibalebale “Dauveivakacalai.”—2 Korinica 11:3.
Dauveitemaki.—Maciu 4:3.
Daulasulasu.—Joni 8:44.
Sega ni ca ga e tiko e lomada
Era nanuma eso ni o Setani na Tevoro na ca ga e tiko e lomada. Ia e volatukutukutaki ena iVolatabu ni rau a veivosaki tiko na Kalou kei Setani. Ni uasivi na Kalou, ena sega ni vakaibalebale me vosa tiko ga ena dua na ka ca e lomana. (Vakarua 32:4; Jope 2:1-6) O Setani a temaki Jisu tale ga, o koya e sega ni valavala ca. (Maciu 4:8-10; 1 Joni 3:5) Koya gona, e vakaraitaka na iVolatabu ni tiko dina na Tevoro, e vu ni ca kece ga.
Vakacava, meda kurabuitaka nira sega ni vakabauta e levu ni tiko dina na Tevoro? Sega. E kaya na iVolatabu ni veivakacalai tiko o Setani me rawa kina nona inaki. (2 Cesalonaika 2:9, 10) Dua nona ivadi qaseqase oya me vakamatabokotaka na lomadra na lewenivanua mera kua ni kila ni bula dina.—2 Korinica 4:4.
Eso tale na rai cala me baleta na Tevoro
Ka e nanumi: O Lusefa e dua tale na yaca e kilai kina na Tevoro.
Kena dina: Na vosa vakaIperiu e vakadewataki me “Lusefa” ena so na iVolatabu e kena ibalebale na ‘kalokalo ramase.’ (Aisea 14:12) E matata mai na tikina wavolita ni vosa qo e dusia na vuvale vakatui se iyatukawa vakatui mai Papiloni, ena qai vakalolovirataka na Kalou ena vuku ni nodra viavialevu. (Aisea 14:4, 13-20) E vakayagataki na matavosa ‘kalokalo ramase’ me vakalialiai kina na vuvale vakatui mai Papiloni ni sa vakamalumalumutaki.
Ka e nanumi: Na Kalou e lesi Setani me “dauveibeitaki.”
Kena dina: Na Tevoro e meca ni Kalou, e sega ni nona dauveiqaravi. O Setani na Tevoro e dau saqati ira qai beitaki ira na qarava na Kalou.—1 Pita 5:8; Vakatakila 12:10.


text:
ITALANOA 62
Tubu na Leqa ena Vale i Tevita
NI SA veiliutaki o Tevita e Jerusalemi, a dau tokona o Jiova nona mataivalu mera qaqa. A yalataka oti tu mai o Jiova ni na solia na vanua o Kenani vei ira na Isireli. Ni vukei ira gona o Jiova era sa mai taukena tu kina na vanua taucoko a yalataki vei ira.
O Tevita e dua na iliuliu vinaka qai dau lomani Jiova. Ni valuti Jerusalemi oti e lai kauta sara ga mai na kato ni veiyalayalati i Jiova, qai vinakata me tara e dua na kena vale.
Ni sa qase mai o Tevita, a cakava e dua na cala levu. E kila vinaka tu o koya ni cala meda taura na veika e nodra na tani. Ia, dua na yakavi ni a vakararai toka mai na nona dela ni vale vakatui, a raica sara e dua na yalewa rairai totoka. Na yacana o Pacisepa. E wati Uraia, na sotia i Tevita.
Dua na ka nona domoni Pacisepa o Tevita, qai lai kauti koya mai ina nona vale. O wati Pacisepa e tu ena vanua ni valu. Erau tiko vata vakaveiwatini o Tevita kei Pacisepa, sega ni dede sa bukete o Pacisepa. Dua na ka nona lomaleqa o Tevita, mani vakauitukutuku kina vei Joapi na nona turaganivalu me biuti Uraia sara ga i liu me rawa ni mate kina. Ni sa mate o Uraia a qai vakamautaki Pacisepa o Tevita.
E cudruvi Tevita vakalevu o Jiova. Sa qai talai Necani yani me vakaraitaka vua na nona cala. O rawa ni raici Necani ni vosa tiko oqori vei Tevita. E veivutunitaka sara ga o Tevita na veika ca a cakava. Oya na vuna e sega ni vakamatei koya kina o Jiova. E kaya ga vua: ‘Ena vuku ni veika o cakava, ena levu kina na leqa ena nomu vale.’ Na tama ni leqa levu!
Kena imatai nona mate na luve i Pacisepa. Oti oya, o Aminoni na ulumatua i Tevita e vakaukauataki Tema na ganena me rau moce vata. E cudru sara kina vakalevu o Apisalomi, e dua tale na luve i Tevita, qai vakamatei Aminoni. Lakolako, sa qai buli o Apisalomi me tui, ni levu na tamata era tokoni koya. A qai mate o Apisalomi ena dua na ivalu e a vala tale tiko ga kina o Tevita. Io e sa rui levu dina na leqa i Tevita.
Ni yaco tiko oqori, a vakasucuma o Pacisepa e dua tale na luvedrau tagane, na yacana o Solomoni. Ni sa qase o Tevita qai malumalumu a saga na luvena o Atonaija me tui. Ia e kaya o Tevita vei Setoki na bete me lumuti Solomoni me vakaraitaka ni o koya ena tui. Sega ni dede sa mate o Tevita ni sa 70 na yabaki ni nona bula. A 40 taucoko na yabaki ni nona veiliutaki, ia oqo sa mai tui e Isireli o Solomoni.


text:
IDONISIA
iWalewale ni Vunau
Kakaburaki ena Retio
ERA kerea na mataveitacini ena 1933 me kaburaka e dua na siteseni ni retio e Jakarta, na katokatoni vakavalagi ni nona ivunau o Brother Rutherford. E dau wilika mai na retio eso tale na ivunau ena vosa vakaNecaladi e dua na turaga e taleitaka na ka dina. E vakavu kauai sara vakalevu na ka e kaburaki ena retio, era solia rawa kina na mataveitacini e levu na ivola ena cakacaka vakavunau.
E vakacudrui ira sara ga na italatala ni Katolika na ivunau warumisa i Brother Rutherford a kaburaki ena retio, na kena iulutaga “Effect of Holy Year on Peace and Prosperity (Na Yabaki Tabu ni Veisaututaki kei na Tiko Nuidei).” * A solia na katokatoni ni ivunau qori o Brother De Schumaker. Era vakayagataki ira eso na lewenilotu na italatala mera beitaki Brother De Schumaker ena “vakaucaca, veivakasewasewani, kei na vakatubuca.” Dua na ka nona sasaga o Brother De Schumaker me sabaya na veibeitaki. Ia e totogitaki me sauma e 25 na guilder, * kei na isau ni veilewai. E tabaki na veilewai qori ena tolu na niusiveva kilai levu, era rogoca kina na itukutuku vinaka e levu.
Soko na Lightbearer
A biubiu mai Ositerelia na waqa ni isoqosoqo na Lightbearer, e 16 na mita na kena balavu me soko i Jakarta. Oti e ono na vula sa qai kele yani ena 15 Julai, 1935. Eratou vodo tiko ena waqa qori e vitu na tacida tagane, eratou painia gugumatua. Eratou vinakata me ratou lai vunautaka na itukutuku vinaka e Idonisia, Sigapoa, kei Malesia.
E veiveisau na vanua e kele kina na Lightbearer ena rua na yabaki vakacaca era soko voli kina na painia e Idonisia, ra qai veisoliyaki e levu sara na ivola vakaivolatabu. Ni yaco yani na waqa ena dua na ikelekele ni waqa, e kaya o Jean Deschamp “nira dau vakatagitaka na kaimua ena misini ni katokatoni na ivunau i J. F. Rutherford, a peresitedi tiko ni isoqosoqo ena gauna ya. Era kurabui na lewenikoro ena vanua tu yawa qo nira raica e dua na yota levu ra qai rogoca ni voqa vinaka tiko mai kina e dua na domo. Dua na ka nodra qoroqoro.”
Era katakata na italatala nira vunau tiko ga ena doudou na mataveitacini. Era mani vakacuruvosa vei ira na vakailesilesi me kua ni kele na Lightbearer ena levu na ikelekele ni waqa e Idonisia. Ni biuti Idonisia na Lightbearer ena Tiseba 1937 me soko lesu i Ositerelia, sa laurai toka na mawe ni nodratou gugumatua na tacida.


text:
Epereli 9-15
MACIU 27-28
Sere 69 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“Veivakavulici Mera Tisaipeli—Na Vuna, i Vei, e Caka Vakacava?”: (10 min.)
Mac 28:18—E soli vei Jisu e levu na lewa (w04 1/7 8 ¶4)
Mac 28:19—E vakarota o Jisu me vakayacori e vuravura raraba na vunau kei na veivakavulici (“vakavulici ira . . . mera tisaipeli,” “lewe ni veivanua kece ga” ivakamacala ni vosa ena Mac 28:19, nwtsty)
Mac 28:20—Meda vukei ira na lewenivanua mera vulica ra qai muria na ka e vakavulica o Jisu (“vakavulici ira” ena ivakamacala ni vosa Mac 28:20, nwtsty)
-
Vakekeli ena Vosa ni Kalou: (8 min.)
Mac 27:51—Na cava na ibalebale ni kena kasei rua na ilati? (“ilati,” “valenisoro” ena ivakamacala ni vosa Mac 27:51, nwtsty)
Mac 28:7—E vakaraitaka vakacava na agilosi i Jiova ni dokai rau na yalewa rau lai raica na ibulubulu i Jisu? (“tukuna vei ratou na nona tisaipeli ni sa vakaturi” ivakamacala ni vosa ena Mac 28:7, nwtsty)
Na cava o vulica me baleti Jiova ena wili iVolatabu ni macawa qo?
Na cava eso tale na iyau vakayalo o raica ena wili iVolatabu ni macawa qo?
-
Wili iVolatabu: (Me kua ni sivia na 4 na miniti) Mac 27:38-54
GUMATUA ENA CAKACAKA VAKAITALATALA
iMatai ni Veisiko: (Me kua ni sivia na 2 na miniti) Vakayagataka na vakatutu ni veivosaki.
Vidio ni iMatai ni Veisikovi Lesu: (5 min.) Me saravi qai veivosakitaki na vidio.
Vunau: (Me kua ni sivia na 6 na miniti) g17.2 14—Usutu: Vakacava a Mate o Jisu ena Kauveilatai?
NODA BULA VAKARISITO
“Vunau kei na Veivakavulici—Bibi ena Veivakatisaipelitaki”: (15 min.) Mera vakaitavi na vakarorogo. Ni veivosakitaki na ulutaga qo, me saravi na vidio ‘Kua ni Cegu’ na Vunau—Tawalokuci, E Veivale; E Matanalevu, Veivakatisaipelitaki.
Vuli iVolatabu ni iVavakoso: (30 min.) jy wase 16
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 73 kei na Masu


text:
ENA RAWATI VAKACAVA NA MARAU?
Me Vakainaki na Bula
EDA DUATANI VAKALEVU NA TAMATA. EDA VOLAVOLA, DROINI, BULI IYAYA, EDA DAU VAKASAMATAKA ESO NA TARO BIBI ME BALETA NA BULA: Na cava e buli kina na lomalagi kei na vuravura? Eda mai tu vakacava ena vuravura qo? Na cava na inaki ni bula? Na cava ena yaco ena veigauna se bera mai?
Eso era sega ni via vakasamataka na taro va ya nira nanuma ni na dredre me saumi. Era vakabauta eso tale na bula vakaidewadewa, era nanuma kina ni sega ni vakaibalebale vei ira na taro ya. E kaya na parofesa ni itukutuku makawa kei na baioloji o William Provine: “E sega na kalou, e sega ni dua na ka e vakainaki. E sega na ivakatagedegede ni itovo, rawa ni vakaveitalia tu ga na bula.”
Eso era sega ni duavata kei na rai qori. Era vakabauta ni tuvanaki vakamaqosa na veika e lomalagi kei na vuravura. E sega tale ga ni vakamelei na donu kei na vakasakiti ni lawa e dusimaka nodra veitosoyaki. Ena levu ni nodra qoroqoro, era via vakatotomuria sara ga ena iyaya era bulia na ka era cakava na veika bula. Nira vakasamataka na vereverea kei na buli vakamatau ni veika bula, era vakadeitaka nira sega ni basika ga vakataki ira, e buli ira e dua e vuku.
Qori na vuna era dikeva tale kina nodra rai eso era vakabauta na bula vakaidewadewa. Dikeva mada e rua na kena ivakaraitaki.
VUNIWAI NI MONA O ALEXEI MARNOV. E kaya: “E sega ni vakabauti na Kalou e koronivuli, e vakavulici kina na bula vakaidewadewa. E tukuni ni o koya e vakabauta na Kalou, e sega ni kila e levu na ka me baleta na bula.” A qai veisau nona rai o Alexei ena 1990.
E kaya: “Au dau saga meu kila na ivakamacala dodonu ni veika e tu wavoliti keda, wili kina na noda mona. E tukuni ni tikiniyago qo e dua vei ira na ka vereverea duadua me bau buli e lomalagi kei vuravura. Ia vakacava e buli na mona me kila se cakacakataka na ka me yacova ga ni mate e dua? Qori ena sega toka ni vakaibalebale. Au mani lomatarotarotaka: ‘Eda mai tu vakacava ena vuravura qo? Na cava na inaki ni bula?’ Niu vakasamataka vakatitobu na tikina qori, au vakadeitaka kina ni tiko na Dauveibuli.”
E vulica na iVolatabu o Alexei ni via kila na inaki ni bula. E vuniwai o watina qai sega ni vakabauta na Kalou. A vulica tale ga na iVolatabu ni toso na gauna me vakacala kina na ka e vulica o Alexei. Ia qo rau sa vakabauta ruarua na Kalou, erau sa kila tale ga ena iVolatabu na inaki ni Kalou me baleti keda na kawatamata.
SAENITISI O HUABI YIN. A vulica o Huabi Yin na ka vakasaenisi qai vica vata na yabaki nona vakadidike voli me baleta na matanisiga.
E kaya o Huabi: “Ni keimami dau vakadidike na saenitisi, keimami raica ni sa tu rawa e dua na lawa e cecere cake qai donu vinaka. Au lomatarotarotaka kina, ‘E basika vakacava na lawa qori? Ke vinakati me lewai vinaka na ka lalai mada ga me vaka na waqa ni buka ena gauna ni vakasaqa, qai wacava sara na katakata ni matanisiga. O cei mada e cakava rawa ya?’ Toso na gauna au vakadeitaka ni kena isau e cavuti ena imatai ni yatuvosa ena iVolatabu: ‘Ena ivakatekivu, e bulia na lomalagi kei na vuravura na Kalou.’”—Vakatekivu 1:1.
E vakayacori e levu na vakadidike vakasaenisi ni via kilai na isau ni taro va qo: E cakacaka vakacava na noda mona? Na cava e vakavuna na katakata kei na rarama ni matanisiga? Ia erau dikeva o Alexei kei Huabi ni bibi cake na taro e saumi ena iVolatabu, kena ivakaraitaki: Na cava e buli kina na lomalagi kei na vuravura? Na cava e buli kina na kena lawa? Na cava na inaki ni bula?
E kaya na iVolatabu me baleta na vuravura: “E sega ni bulia [na Kalou] me lala, e bulia ga me tawa.” (Aisea 45:18) Io, e tiko na inaki ni nona bulia na vuravura na Kalou. Ena vakamacalataki na inaki qori ena ulutaga e tarava, qai veisemati vinaka kei na noda inuinui ni veigauna se bera mai.


text:
ULUTAGA LEVU | SA VOLEKA NA ICAVACAVA?
“Na iCavacava”
—Kena iBalebale?
Cava o dau vakasamataka ni tukuni “Sa voleka na icavacava!”? O raitayaloyalotaka nona vunau tiko e dua na italatala ena domoilevu qai kaukaua nona itautau ni vosa mai na tevali? Se dua na qase vakumi e duri toka ena kona ni gaunisala, e vakaisulu yara balavu, e vau na wa e tolona, qai taura tu na ivakatakilakila ni itukutuku ni veivakarusai? So era kauai nira vakasamataka na ituvaki va qori, so tale era vakatitiqa se lasa vei ira.
E kaya na iVolatabu: “Sa na qai yaco na icavacava.” (Maciu 24:14) E vakatokai tale ga me “siga levu ni Kalou” kei na “Amaketoni.” (Vakatakila 16:14, 16) E levu sara nodra ivakamacala veicalati qai vereverea na veimatalotu me baleta na ulutaga qo. Ia e matata na ka e vakamacalataka na iVolatabu me baleta na icavacava—na ka ena yaco kina, kei na ka ena sega ni yaco. Vakamatatataki ena Vosa ni Kalou meda kila ke sa voleka na icavacava se sega. Uasivi sara ni vakavulici keda ena sala meda bula kina! Meda vakadodonutaka mada eso na rai cala kei na ibalebale dina ni icavacava. Na cava sara mada na ibalebale ni “icavacava” e tukuni ena iVolatabu?
CAVA ENA SEGA NI YACO ENA ICAVACAVA
-
ENA SEGA NI VAKARUSAI KINA O VURAVURA.
E kaya na iVolatabu: “Sa vakataudeitaka na yavu ni vuravura [na Kalou], ena sega ni yavalati mai na kena vanua me tawamudu, io me tawamudu.” (Same 104:5) Veivakadeitaki na tikinivolatabu qo kei na so tale ni na sega sara ga ni vakarusa na vuravura na Kalou se vakatara me rusa!—Dauvunau 1:4; Aisea 45:18.
-
ENA SEGA NI YACO ENA DUA NA GAUNA TAWALOKUCI.
Tukuni ena iVolatabu ni sa lokuca tu na Kalou na gauna ena yaco kina na icavacava, kena ibalebale ni tiko na kena gauna. E kaya: “E sega ni dua e kila na siga ya kei na kena aua, era sega ni kila na agilosi mai lomalagi, e sega ni kila na Luvena, e kila duadua ga o Tamana. Dou vakatawa, dou yadra tiko, ni dou sega ni kila na gauna lokuci.” (Marika 13:32, 33) Matata kina ni tiko na nona “gauna lokuci” na Kalou (o ‘Tamada’) me baleta na icavacava.
-
E SEGA NI UQETA NA TAMATA SE KA ERA LULUTU MAI MALIWALALA.
Ena tekivu vakacava na icavacava? E kaya na Vakatakila 19:11: “Au raica ni tadola na lomalagi, au raica sara e dua na ose vula. O koya e vodo tiko kina e yacana o Yalodina kei na Daudina.” E tomana na tikina e 19: “Au qai raica na manumanu kila, na tui kei vuravura, kei na nodra mataivalu nira soqoni vata mera vala kei koya e vodo ose tiko kei na nona mataivalu.” (Vakatakila 19:11-21) Levu na ka e vakamacalataki qori era ivakatakarakara ga, ia qo na ka eda sa kila tiko: Ena tala mai na Kalou na nona mataivalu agilosi me vakarusai ira na nona meca.
KA ENA YACO ENA ICAVACAVA
-
ENA VAKAWABOKOTAKI KINA NA MATANITU VAKATAMATA.
E kaya na iVolatabu: “Ena vakarautaka na Kalou ni lomalagi e dua na matanitu ena sega sara ni vakarusai. Ena sega ni soli na matanitu qo vua e dua tale na tamata. Ena vurumemeataka, ena vakawabokotaki ira na veimatanitu kece qori, ena tu ga me tawamudu.” (Taniela 2:44) Me vaka sa tukuni oti, nira na vakarusai “na tui kei vuravura, kei na nodra mataivalu” nira “soqoni vata mera vala kei koya e vodo ose tiko kei na nona mataivalu.”
—Vakatakila 19:19.
-
ENA VAKAOTI KINA NA IVALU, ITOVO KAUKAUA KEI NA IVALAVALA TAWADODONU.
“Ena mai vakaotia [na Kalou] na ivalu e vuravura taucoko.” (Same 46:9) “Nira na tiko ga e vuravura na yalododonu, ena tiko dei kina na tawacala. O ira na tamata ca era na muduki tani e vuravura, kei ira na dauveivakaisini era na kau tani mai kina.” (Vosa Vakaibalebale 2:21, 22) “Raica! Au sa vakavoutaka na ka kece.”
—Vakatakila 21:4, 5.
-
ENA RUSA KINA O LOTU NI SEGA NI DOKA NA KALOU SE VAKACEGUI KEDA.
“O ira na parofita era parofisaitaka na ka lasu, kei ira na bete, era lewa ena nodra kaukaua ga. . . . Na cava oni na cakava ni yaco mai na icavacava?” (Jeremaia 5:31) “Levu era na tukuna vei au ena siga ya, ‘Turaga, Turaga, keimami a sega ni parofisai ena yacamuni, qai vakasavi ira na timoni ena yacamuni, keimami cakava tale ga e levu na cakacaka veivakurabuitaki ena yacamuni?’ Au na qai tukuna vei ira: ‘Au sega sara ga ni kilai kemuni! Ni lako tani, o kemuni na daucaka ca!’”
—Maciu 7:21-23.
-
ERA NA RUSA KINA O IRA NA TOKONA RA QAI MURIA TIKO GA NA IVAKARAU NI BULA NIKUA.
E kaya o Jisu Karisito: “Qo na yavu ni veilewai: ni sa lako mai vuravura na rarama, e taleitaka ga na tamata na butobuto sega ni rarama, ni torosobu na nodra ivalavala.” (Joni 3:19) A tukuni taumada ena iVolatabu e dua na veivakarusai e vuravura ena gauna a bula tiko kina na turaga yalodina o Noa. “E vakarusai kina na vuravura ena gauna ya ni luvuci ena wai. Ia ena vosa vata ga ya e maroroi kina na lomalagi kei na vuravura ni gauna qo me qai vakamai, e vakalaivi tale ga me yacova na siga ni lewa mera vakarusai kina o ira na sega ni doka na Kalou.”
—2 Pita 3:5-7.
Na “siga ni lewa mera vakarusai kina” sa roro tiko mai qo e vakatauvatani kei na veivakarusai a yaco e “vuravura” ena gauna i Noa. Na cava a vakarusai? A sega ni rusa noda vuravura; era “vakarusai” ga o ira na “sega ni doka na Kalou,” era kena meca. Era na vakarusai tale ga va qori o ira na meca ni Kalou ena nona “siga ni lewa” sa roro tiko mai qo. Ia era na bula na itokani ni Kalou, me vakataki Noa ga kei na nona vuvale.
Vakasamataka mada na totoka ni vuravura qo ni sa vagalalataki ira kece na daucaka ca na Kalou! Matata vinaka na ka e volai tu ena iVolatabu me baleta na icavacava e sega ni itukutuku ca, e itukutuku vinaka ga. De o na rairai vaqaqa: ‘E tukuna na iVolatabu na gauna ena yaco kina? Sa voleka? Cava meu cakava meu bula kina?’


text:
Taro na Dauwiliwili
Na cava na “ivakatakilakila” kei na “ivakadei” era ciqoma yadua na lotu vaKarisito lumuti mai vua na Kalou?—2 Kor. 1:21, 22.
iVakatakilakila: Ena dua na ivakamacala, na vosa vaKirisi e vakadewataki me “ivakatakilakila” ena 2 Korinica 1:22 e dau vakayagataki ena “veika vakalawa kei na ka vakabisinisi” me dusia na “imatai ni sausaumi, veidinadinati, e caka me saumi rawa tu kina e dua na ka me ivakadei ni o na taukena se me vakabau kina e dua na konitaraki.” Ia na sausaumi vakadua se na icovi e soli vei ira na lumuti e tukuni tiko ena 2 Korinica 5:1-5, e okati kina na nodra tokara na yago vakalomalagi e sega ni vuca rawa. E okati tale ga kina na bula tawamate e lomalagi.—1 Kor. 15:48-54.
Ena vosa vaKirisi ni gauna qo, e dau vakayagataki e dua na ivosavosa va qori ina mama ni veimusumusuki. E veiganiti kina na vosa ivakatakilakila me dusi ira na lai wati Karisito vakaitakarakara.—2 Kor. 11:2; Vkta. 21:2, 9.
iVakadei: E dau kena ivalavala e liu me vakayagataki na ivakadei se drega me vakadinadinataka e dua na ka eda taukena, na kena dina, se veidinadinati. Vei ira na lumuti, era sa “dregati” se vakatakilakilataki ena yalo tabu mera nona na Kalou. (Efeso 1:13, 14) Ena qai yaco dina na veidregati qori ena dua na gauna ni bera nira mate ena yalodina se dua na gauna ni bera na veivakararawataki levu.—Efeso 4:30; Vkta. 7:2-4.


text:
5 Ena ikatolu ni siga,+ e vakaisulu ni ranadi o Esiteri qai lai duri ena rara e loma ni valenitui donuya na valenitui ena gauna e dabe tiko kina na tui ena nona idabedabe vakaturaga, ena vale vakaturaga veibasai kei na katuba.2 Ni raica ga na tui ni duri tiko o Ranadi Esiteri ena raranivale, e marau sara ga mani dodoka vua na ititoko vakatui koula+ e taura tiko. E toro yani o Esiteri me tara na ulu ni ititoko.3 E tarogi koya na tui: “Na cava o vinakata Ranadi Esiteri? Na cava o kerea? E rawa mada ga ni soli vei iko e veimama na noqu matanitu!”4 E kaya o Esiteri: “Ke vinaka vua na tui, moni lako mada mai nikua kei Emani+ ina dua na kanavata au vakarautaka vua.”5 E mani tukuna na tui vei ira na nona tamata: “Moni tukuna vei Emani me vakatotolo mai me vaka e kerea o Esiteri.” E qai lako na tui kei Emani ina kanavata e vakarautaka o Esiteri.6 Ni ratou gunu waini tiko e qai tarogi Esiteri na tui: “Na cava o vinakata? Ena soli vei iko! Na cava o kerea? E rawa mada ga ni soli vei iko e veimama na noqu matanitu!”+7 E sauma o Esiteri: “Qo na noqu kerekere kei na ka au vinakata,8 Ke oni vakadonui au na tui, ke taleitaka tale ga na tui me vakadonuya na noqu kerekere me cakava na ka au vinakata, moni lako mada mai na tui kei Emani ina dua na kanavata au na vakarautaka vei kemudrau nimataka, au na qai vakayacora nimataka na ka oni vinakata na tui.”9 E marau o Emani ni lako yani ena siga oya qai reki na lomana. Ia ni raici Motekai ga ena matamata ni tui ni sega ni tucake se vakarokoroko e matana, e katakatataki Motekai+ sara ga.10 la e kinoca nona cudru o Emani e lako sara ina nona vale. E qai talatala mera lako yani na nona itokani kei na watina o Seresi.+11 E sakitaka o Emani na levu ni nona iyau, na levu ni luvena tagane,+ ni toroya cake tale ga na tui na nona itutu me vakacerecerei koya vei ira kece na vo ni turaga kei ira na dauveiqaravi ni tui.+12 E tukuna tale o Emani: “E sega tale ni dua e sureta o Ranadi Esiteri, o yau ga meu lako vata kei na tui ena kanavata e vakarautaka.+ E sureti au tale tu ga nimataka vata kei na tui.+13 Ia au sega ga ni lomavakacegu ena ka kece qo niu raici Motekai na Jiu ni dabe tiko ena matamata ni tui.”14 E kaya sara vua o Seresi na watina kei ira kece na nona itokani: “Me vakaduri mada e dua na kau e 50 na kiupiti* na kena cere. Mo qai tukuna vua na tui ena mataka me vakaliligi kina+ o Motekai. Oti mo lako vata kei na tui ina kanavata ni marau.” E taleitaka na vakatutu qo o Emani, e tukuna sara me vakaduri e dua na kau.
iVakamacala e ra
^ Rauta ni 22.3 na mita (73 na fiti). Raica na iKuri B14.
VAKADEWA NI VURAVURA VOU (VAKADEWA VAKAVOUTAKI NI 2013)


text:
iVolaniyabaki ni iVakadinadina i Jiova 2016
Wilika na itukutuku ni cakacaka ni iVakadinadina i Jiova ena 2015, kei na nodra cakacaka e Idonisia.
Tikinivolatabu ni Yabaki 2016
E veivakacaucautaki qai veivakasalataki na Iperiu 13:1.
iVola Mai na iLawalawa Dauvakatulewa
E vakadinadinataki ena itukutuku veiuqeti qo ni veivakalougataki dina i Jiova na website na jw.org, JW Broadcasting, na qiqi ni vunau e matanalevu, kei na noda soqo ni veiwasewase ni 2015.
“Keimami sa Taleitaka Dina na JW Broadcasting!”
Na cava soti e vakayacori ena kena vakarautaki na siteseni ni tivi ena internet?
Vakatotolotaki na Tara Vale ni Soqoni
E vakayacori eso na veiveisau ni vinakati me tara e vica tale na udolu na vale ni soqoni vou.
Toso ni Cakacaka e Warwick
Wilika na irogo vou ni tarataravaki ena itikotiko liu ni iVakadinadina i Jiova.
iWalewale ni Vunau Vuavuaivinaka
Na cava e vakabauta kina o Terry ni isau ni nona masu na nodra ivakamacala na iVakadinadina i Jiova?
Serau Cake Tiko ga na Rarama
Raica ena iwasewase qo na sala e vakararamataka tiko kina o Jiova na nodra sala na dausokalou dina.
Vakatabui na Valenivolavola ni Tabana
Dua tale na veivakalougatataki era marautaka na iVakadinadina i Jiova e Madagascar kei Idonisia ena 2015.
Vakadewa ni Vuravura Vou ena Duidui Vosa
E sevutaki ena yabaki ni cakacaka ni isoqosoqo ni 2015 e tinikaono na itabataba.
iRogo ni Veilewai
E se yaco tiko ga e veiyasa i vuravura na veivakaduiduitaki vakalotu.
iRogo
—iTukutuku Mai na Veiyasa i Vuravura
A yaga na cau nei Ken ena tara ni Vale ni Soqoni.
Aferika
Na iwalewale vovou cava era vunautaka tiko kina na iVakadinadina na itukutuku vinaka?
Yasayasa vakaMerika
Na cava e lai vuli iVolatabu kina e dua na yalewa ena were qai cina kadrala? Na cava e namaki ira tiko kina na iVakadinadina e dua na iliuliu ni vanua voravora? Na cava e tagi kina e dua na turaga a dauveitusaqati e liu?
Esia kei na Tokalau e Loma
E sega ni vakayalolailaitaki ira na italatala ni Matanitu ni Kalou na vakaleqai ni yagodra se na nodra vesu.
Urope
Eratou qoroya na ka dina eratou vulica e dua na turaga e lewe ni matamatama na Roma, dua na kaivesu, kei na dua na marama a via vakamatei koya.
Yanuyanu ena Pasifika
Sa kaburaki tiko na sore ni ka dina ena lomadra e vica vata na udolu ni vakayagataki na vata ni ivola, qiqi ni vunau, website na jw.org, kei na vidio!
iVakamacala Lekaleka kei Idonisia
Wilika na ivakamacala lekaleka ni vanua e vuravura e levu duadua na kena veiyatuyanuyanu.
Na Volitaki iSaluaki
E ivurevure levu ni ilavo ena ika16 ni senitiuri na isaluaki.
Au Via Tekivu Eke!
Era sotava na ituvaki dredre na painia mai Ositerelia ena gauna era tauyavutaka kina na cakacaka vakavunau.
iWalewale ni Vunau
E vakacudrui ira na meca ni ka dina e Idonisia na kakaburaki ena retio kei na ivunau e dau vakarogoi mai waqa.
Na iLawalawa na Bibelkring
Era vakabauta na lewe ni Bibelkring na ka era wilika ena nodra ivola na iVakadinadina i Jiova, ia sega ni dede sa basika ena kedra maliwa na rai vakatamata.
E Vakamareqeta na iYau Vakayalo
A rai tu o Thio Seng Bie nira butakoca na ilala dauvakacaca na nona iyaya ni vale, vakavo ga e dua na ka e talei cake mai na iyau tale eso.
Vuavuaivinaka na Vunau e West Java
Era qaseqasetaka na tacida na nodra cakacaka vakavunau ena gauna e vakatabui kina na noda ivola.
Veivakatovolei ena Gauna ni iValu
Era maqosataka eso na tacida donuya na iKarua ni iValu Levu na nodra vakayacora na ka era kerea na mataivalu ni Japani, ia era se tawaveitovaki tiko ga.
Painia Yaloqaqa
A vakatarogi qai vakarerei o André Elias ena 60 na yabaki e veiqaravi voli kina, ia e yalodina tu ga.
Yaco e Idonisia na Daukaulotu
Ena nodra veivuke na isevu ni daukaulotu era yaco yani e Idonisia, e tete totolo kina na cakacaka vakavunau.
Tete na Cakacaka ina Tokalau
Ena yaco beka na lomadra na italatala dauveitusaqati?
Yaco Mai Eso Tale na Daukaulotu
Sa qai vakadredretaki ga vakalevu na vunautaki ni itukutuku vinaka ena veiyabaki ni 1970.
E Ucui Sera Vinaka
A vakamalumalumutaki koya o Titi Koetin vua na watina qai vakalougatataki kina vakalevu.
Na Soqo Guiguilecavi Dredre
A sotavi e levu na ituvaki dredre, ia a vakayacori rawa na soqo ni 1963 e kena usutu “Everlasting Good News.”
Au Bula Mai na Nodra Veivorati na Kominisi
Sa keli rawa tu na ibulubulu i Ronald Jacka.
Painia Lavotaki me Limasagavulu Vakacaca na Yabaki
Ni veivakarerei e dua na italatala ni lotu Tawase ena 1964, a kaya, ‘Au na vakawabokotaki ira na iVakadinadina i Jiova e Manokwari!’ Vakacava a yaco dina na ka e kaya?
Veisau na Nodra Boso na Daubasulawa
A taroga na Dairekita ni Veivaqaqai: “Na cava mada na nodra cakacaka na iVakadinadina i Jiova e Idonisia?”
Gugumatua Tiko Ga
Na cava era tukuna kina eso: “O ira na iVakadinadina i Jiova era vaka na ivako”?
Era Sega ni Biuta na Soqoni Vata
Gauna e laveti kina na vakatatabu, e kaya e dua na vakailesilesi: “Na nomuni rejisitataki qo e sega ni solia vei kemuni na galala ni sokalou.”
Loloma vaKarisito ena Gauna ni Leqa Tubukoso
Sega ni bera nodra yavala na tacida ena gauna e kurea kina na tauni o Gunungsitoli e dua na uneune vakaitamera.
Keitou na Sega ni Cakitaka na Neitou Vakabauta
E nanuma lesu o Daniel Lokollo na veika e sotava ena nodra veitusaqati na ovisa ni valeniveivesu.
Veivakabulai na Talairawarawa!
Na nodra veivala na Musulomani kei na lotu vaKarisito e gauna dredre dina vei ira na tacida.
Vuavuaivinaka na Cakacaka
E tolu na veivakalougatataki era vakila na tacida ni laveti na vakatatabu.
Vakatakilai ena Doudou na Yaca i Jiova
Era valuta vakacava na tacida na veika e dau vakadredretaka mera vunau ena doudou?
Valenivolavola Vou ni Tabana
Tadola na yalava ni vunau vei ira era vaqara voli e dua na vanua mera lai veivuke kina.
Veivakurabuitaki na Veivakalougatataki i Jiova!
E veivakurabuitaki na nodra vakalougatataki na ivavakoso ena koro o Tugala Oyo, Idonisia.
Sa Dede Rau Qai Sota Tale!
Erau veitalatala e dua na veitacini didivara e Idonisia ni a soli e dua vei rau me lai susu ena dua tale na vuvale, ia rau qai sota tale ena vuku ni ka dina erau vulica.
Duanadrau na Yabaki sa Oti
—1916
E tarai ira dina na Gonevuli ni iVolatabu na ka vakairogorogo e yaco ena 1916.
Ripote ni Yabaki Vakacakacaka 2015
Ena kilai vakacava na sasaga e vakayacori, na gauna kei na ilavo e vakayagataki me vunautaki kina e veiyasa i vuravura na itukutuku vinaka ni Matanitu ni Kalou?
iVakananumi
—Vakaraubuka, 3 Epereli, 2015
E vuavuaivinaka na va na macawa ni kena veisoliyaki na ivola ni veisureti.


text:
Nodra iTavi na Yalewa ena iNaki i Jiova
‘Era mataivalu levu na yalewa era kacivaka voli na itukutuku vinaka.’—SAME 68:11.
1, 2. (a) Na isolisoli cava e vakarautaka o Jiova vei Atama? (b) Na cava e vakarautaka kina na Kalou na wati Atama? (Raica na imatai ni iyaloyalo.)
E TIKO na inaki e bulia kina na vuravura o Jiova. A ‘bulia na vuravura me tawani.’ (Aisea 45:18) Na imatai ni tamata a bulia o Atama, e turaga uasivi. O Jiova sa qai vakatikori koya ena were totoka o Iteni. E marautaka dina o Atama na totoka ni kedra irairai na veivunikau, na drodro malua ni veiuciwai kei na nodra veiqitori na manumanu! Ia e dua tale na ka bibi e vinakati. A vakatakila qori o Jiova ena nona tukuna: ‘Sa sega ni vinaka me tiko duadua na tagane: Au na bulia e dua na dauveivuke e yaga vua.’ Sa qai vakavuna o Jiova me mocelutu o Atama, e mani taura e dua na sui i Atama me “bulia kina e dua na yalewa.” Ni yadra mai o Atama, dua na ka nona marau! E tukuna kina: “Oqo dina na sui mai na suiqu, kei na lewe mai na lewequ: ena vakatokai ko koya me yalewa, ni sa kauti tani mai vua na tagane.”—Vkte. 2:18-23.
2 E vakasakiti dina na isolisoli ni Kalou na yalewa, ni nona itavi me ivukevuke uasivi vei tagane. E itavi dokai tale ga vei yalewa me vakaluveni. O ‘Atama e vakatokai watina o Ivi, ni na tinadra na tamata kece ga.’ (Vkte. 3:20) Io, e dua dina na isolisoli totoka e vakarautaka na Kalou vei rau na imatai ni veiwatini! A rawa tale ga me rau itubutubu vei ira na kawatamata uasivi. Qori ena rawa kina nira tawana na vuravura parataisi na kawatamata uasivi, ra qai lewa na veika bula tale eso.—Vkte. 1:27, 28.
3. (a) Na cava me rau cakava o Atama kei Ivi me vakalougatataki rau kina na Kalou? Na cava e qai yaco? (b) Na taro cava eda na veivosakitaka?
3 Me rau vakalougatataki o Atama kei Ivi, ena vinakati me rau talairawarawa vei Jiova, me rau ciqoma tale ga na nona veiliutaki. (Vkte. 2:15-17) Qori ga na sala ena rawa ni vakayagataki rau o Jiova me vakayacori kina nona inaki. Ia e ka ni rarawa ni vakamuai rau “na gata makawa” o Setani, rau mani valavala ca kina vua na Kalou. (Vkta. 12:9; Vkte. 3:1-6) E tarai ira vakacava na yalewa na talaidredre qori? Na ka vinaka cava era cakava na yalewa yalodina ena gauna makawa? Na cava era vakatokai kina nikua na yalewa lotu vaKarisito mera ‘mataivalu levu’?—Same 68:11.
REVUREVU NI TALAIDREDRE
4. O cei e beitaki ena nodrau valavala ca na imatai ni veiwatini?
4 Ni tarogi o Atama ena vuku ni nona talaidredre, a vakaiulubaletaka: “Na yalewa, ko ni a solia me keirau tiko kaya, ko koya ga sa solia vei au na vua ni kau, ka’u a qai kania.” (Vkte. 3:12) A cakitaka o Atama na nona cala, e beitaka na yalewa a solia vua na Kalou, e beitaki Jiova tale ga! Erau valavala ca ruarua o Atama kei Ivi, ia e beitaki o Atama ena nodrau caka cala. E vola kina na yapositolo o Paula “ena vuku ni dua ga na tamata [Atama] e curu kina i vuravura na ivalavala ca kei na mate ena vuku ni ivalavala ca.”—Roma 5:12.
5. Na cava e laurai ni soli na gauna mera veiliutaki eso tale?
5 Erau vakamuai na imatai ni veiwatini me rau nanuma ni sega ni vinakati me nodrau iLiuliu o Jiova. E basika kina e dua na taro bibi me baleta na veiliutaki: O cei e dodonu me veiliutaki? A vinakata o Jiova me saumi vakavinaka qori, me kua kina ni lomatarotarotaki tale. Oya na vuna e vakalaiva kina ena loma ni dua na gauna me veiliutaki mada na tamata. A kila o koya ni na guce na ivakarau ni veiliutaki qori ena vuku ni ka ena yaco kina. Rauta ni vica vata na senitiuri nodra vakaleqai voli mai na kawatamata ena ivakarau ni veiliutaki qori. Ena senitiuri se qai oti ga qo, rauta ni 100 na milioni era mate ena ivalu—era wili kina na vica vata na milioni na tagane, yalewa kei na gone e sega na nodra cala. Koya gona, sa levu na ivakadinadina e dusia ni “sega ni vu mai vua na tamata sa lako tu me lewa na nonai lakolako.” (Jere. 10:23) Nida vakasamataka qori, eda vakadinata kina ni noda iLiuliu ga o Jiova.—Wilika Vosa Vakaibalebale 3:5, 6.
6. Ena levu na vanua, cava e dau caka vei ira na yalewa?
6 Era vakararawataki na tagane kei na yalewa ena vuravura e veiliutaki tu kina qo o Setani. (Dauv. 8:9; 1 Joni 5:19) Dua vei ira na itovo lolovira, na nodra vakalolomataki na yalewa. E vuravura taucoko, rauta ni 30 na pasede na yalewa era kaya ni vakamavoataki ira o watidra se nodra itau. Ena so na vanua, era taleitaki vakalevu na tagane baleta ni nanumi nira na vakabula na yatukawa ni vuvale se ra na qaravi ira na nodra itubutubu kei na tukadra. Ena so tale na vanua, e dau sega ni taleitaki na vakaluveni yalewa, qai levu na gone era vakalutumi nira se buketetaki tiko era yalewa.
7. Na cava e solia na Kalou vei rau na veiwatini?
7 E sega sara ga ni taleitaka o Jiova na nodra vakararawataki na yalewa. E sega ni dau vakaduiduitaki ira na yalewa, e dokai ira ga. E vakadinadinataki qori ena nona buli Ivi me uasivi. E tu tale ga vei Ivi na itovo kei na so tale na ka e kilai kina ni sega ni buli me bobula, ia me ivukevuke vakasakiti i Atama. Qori e dua na vuna e tukuni kina ena iVolatabu ni sa cava na ikaono ni siga ni bulibuli, “sa vakaraica na Kalou na ka kecega sa bulia ko koya, ka raica, sa ka vinaka sara.” (Vkte. 1:31) Io, “na ka kecega” e bulia o Jiova e “ka vinaka sara.” E solia sara ga na Kalou vei rau na tagane kei na yalewa na ka ena yaga vei rau me tekivu vinaka kina nodrau bula!
YALEWA E TOKONI IRA NA KALOU
8. (a) Vakamacalataka na nodra itovo na tamata. (b) Ena veitabagauna sa oti, e tokoni cei o Jiova?
8 Ni oti na talaidredre ena were o Iteni, sa qai torosobu ga na nodra itovo na tagane kei na yalewa. Ia e ca duadua na senitiuri sa oti. E parofisaitaka na iVolatabu ni na vakilai ena “iotioti ni veisiga” na ivalavala ca. Na takalevu ni ivalavala ca e vakaraitaka nida sa donuya tu qo na ‘gauna dredre.’ (2 Tim. 3:1-5) Ia ena veitabagauna sa oti, na ‘Turaga cecere o Jiova’ e tokoni ira na tagane kei na yalewa era nuitaki koya, era talairawarawa ina nona lawa, ra qai vakamalumalumu ina nona Veiliutaki.—Wilika Same 71:5.
9. E le vica era bula ena waluvu, na vuna?
9 Ena siga i Noa, a vakarusa o Jiova na vuravura e takalevu kina na ivalavala kaukaua ena nona vakayagataka na Waluvu, ia e vica ga era bula. Ke ra bula ena gauna qori na taci Noa, era na mate tale ga ena waluvu. (Vkte. 5:30) Ia e tautauvata vinaka na iwiliwili ni tagane kei na yalewa era bula ena Waluvu. Eratou bula ena waluvu o Noa kei watina, tolu na luvena tagane kei na dui watidratou. Eratou vakabulai ni ratou rerevaka na Kalou, ratou cakava tale ga na lomana. O keda na vica vata na bilioni na lewe i vuravura nikua, eda vu mai vei ratou na lewe walu e tokona o Jiova.—Vkte. 7:7; 1 Pita. 3:20.
10. Na cava e tokoni ira kina o Jiova na watidra na peteriaki era daurerevaka na Kalou?
10 Ni oti e vica na yabaki, o Jiova e tokoni ira tale ga na watidra na peteriaki era daurerevaka na Kalou. Ia ke ra sega ni lomavakacegu ena kedra ituvaki, ena sega ni tokoni ira na Kalou. (Juta 16) Vakasamataka mada, a rawa sara ga ni vakaraitaka na marama dauveidokai o Sera vei Eparama nona sega ni taleitaka nodrau biuta na nodrau vale vinaka e Uri me rau lai tiko vulagi ena so tale na vanua. Ia e ‘talairawarawa vei Eparama o Sera, ni kacivi koya turaga.’ (1 Pita 3:6) Dua tale o Repeka, e isolisoli i Jiova vei Aisake, a yaco me radinivale vinaka. Sa rauta me ‘lomani koya vakalevu o Aisake, ni vakacegui koya tale ga o Repeka ena mate i tinana.’ (Vkte. 24:67) Eda marau tale ga nira maliwai keda nikua na yalewa daurerevaka na Kalou era vakataki Sera kei Repeka!
11. Erau yaloqaqa vakacava o Sifira kei Pua?
11 E tubu tiko ga na kedra iwiliwili na Isireli nira tu vakabobula e Ijipita. A mani vakarota o Fero mera vakamatei kece na gonetagane Iperiu era se qai sucu. Ia vakasamataka mada na ka rau cakava na yalewa Iperiu o Sifira kei Pua, de dua rau dau liutaka na veivakasucumi. Ni rau rerevaki Jiova, erau yaloqaqa ena nodrau bese ni vakaitavi ena nodra vakamatei na gonedramidrami. E vakalougatataki rau kina o Jiova, yaco tale ga na gauna me rau dui vakavuvale.—Lako 1:15-21.
12. Na cava eda vulica vei Tepora kei Jaeli?
12 Ena nodra gauna na dauveilewai e Isireli, o Jiova e tokoni Tepora na parofita yalewa. O Tepora a vakayaloqaqataki Peraki na Dauveilewai, a veivuke tale ga ena kena muduki na nodra vakasaurarataki na Isireli. Ia e parofisaitaka o Tepora ni na sega ni soli vei Peraki na qaqa nira sa vakamalumalumutaki na kai Kenani. O Jiova ena solia na iliuliu ni mataivalu ni Kenani o Sisira “ki na liga ni dua na yalewa.” A yaco qori ena nona vakamatei Sisira o Jaeli, e dua na marama e sega ni Isireli.—Dvei. 4:4-9, 17-22.
13. Na cava e tukuna na iVolatabu me baleti Apikali?
13 E dua tale ga na marama ivakaraitaki vinaka o Apikali, a bula ena ika11 ni senitiuri B.S.K. E marama yalomatua, ia na watina o Nepali e turaga voravora, yalovakatani qai yalowai. (1 Sam. 25:2, 3, 25) A taqomaka voli o Tevita kei ira na nona tamata na ka e taukena o Nepali. Ia ni kerea o Tevita nona veivuke, e ‘cudruvi ira,’ qai sega ni solia e dua na ka. Na levu ni katakata i Tevita, a via vakamatei Nepali sara ga kei na nona tamata. Ni rogoca qori o Apikali, e gole sara vei Tevita kei ira na nona tamata qai kauta na kakana kei na ka mera gunuva. Na ka e cakava e sega ni yaco kina na vakadavedra. (1 Sam. 25:8-18) Sa qai tukuna o Tevita vua: “Me vakavinavinakataki ko Jiova na nodra Kalou na Isireli, o koya ka talai iko mai edaidai mo tavaki au”! (1 Sam. 25:32) Ni sa takali o Nepali, sa qai vakawatitaki Apikali o Tevita.—1 Sam. 25:37-42.
14. Na cakacaka cava eratou cakava na luvena yalewa o Salumi? Era cakava tale tiko ga vakacava qori nikua na yalewa lotu vaKarisito?
14 Era mate e levu na tagane, yalewa kei na gone ena gauna era vakarusai Jerusalemi kina kei na kena valenisoro na mataivalu ni Papiloni ena 607 B.S.K. Ena veidusimaki i Niemaia, e tara tale na bai ni koro ena 455 B.S.K. Eratou veivuke ena tara ni bai o ratou na luvena yalewa o Salumi, e lewa tiko na veimama ni yasana o Jerusalemi. (Niem. 3:12) Eratou tu vakarau me ratou cakava na cakacaka lolovira. Nikua, eda kalougata ni levu na yalewa lotu vaKarisito era vakaraitaka ena levu na sala nodra tokona ena marau na tara ni vale e vakayagataki ena cakacaka vakalou!
YALEWA YALODINA ENA IMATAI NI SENITIURI
15. Na itavi dokai cava a lesia na Kalou vei Meri?
15 Ena imatai ni senitiuri S.K. se ni bera oya, o Jiova e vakalougatataki ira e levu na yalewa, e lesia tale ga vei ira na itavi dokai. Dua vei ira qori o Meri, na goneyalewa se bera ni tara tagane. Ni rau se veimusumusuki tu kei Josefa, a kunekune vakacakamana o Meri ena kaukaua ni yalo tabu. Na cava e digitaki koya kina na Kalou me tinai Jisu? Baleta ni tu vua na itovo vakayalo e vinakati me tuberi luvena uasivi ni se gone me yacova ni sa uabula. Sa bau ka dokai dina vua e dua na yalewa me tinana na tamata rogo duadua a bau bula e vuravura!—Maciu 1:18-25.
16. Tukuna e dua na ivakaraitaki ni nona dau kauaitaki ira na yalewa o Jisu.
16 E dau kauaitaki ira na yalewa o Jisu. Kena ivakaraitaki, e tauva e dua na marama na turidrabalavu me 12 na yabaki. E torovi Jisu ena kedra maliwa na ilala levu qai tara na nona isulu. A sega ni cudruvi koya o Jisu, e tukuna ga vakayalovinaka vua: “Luvequ, e sa vakabulai iko na nomu vakabauta. Lako ena vakacegu, mo bula mai na kemu mate ca.”—Mari. 5:25-34.
17. Na ka vakasakiti cava a yaco ena Penitiko 33 S.K.?
17 O ira tale ga na yalewa era tisaipeli, era dau vukei Jisu kei ratou na nona yapositolo. (Luke 8:1-3) Ena Penitiko 33 S.K., rauta ni 120 na tagane kei na yalewa e sobuti ira na yalo tabu ena sala vakasakiti. (Wilika Cakacaka 2:1-4.) Sa parofisaitaka makawa tu qori o Jiova na veisobuti ni yalo tabu: “Ka’u na sovaraka na Yaloqu kivei ira na tamata kecega, ka ra na parofisai kina ko ira na nomudou gonetagane kei ira na nomudou goneyalewa, . . . vei ira talega na tamata kei na vada ka’u na sovaraka na Yaloqu e na gauna ko ya.” (Joeli 2:28, 29) E laurai ena ka e yaco qori ena Penitiko, ni sa sega ni qai vakalougatataka o Jiova na matanitu vukitani o Isireli, ia sa tokona “na Isireli ni Kalou,” era lewena na tagane kei na yalewa. (Kala. 3:28; 6:15, 16) Eratou vakaitavi tale ga ena cakacaka vakaitalatala ena imatai ni senitiuri o ratou na va na luvena yalewa o Filipi na dauvunau.—Caka. 21:8, 9.
‘MATAIVALU LEVU NA YALEWA’
18, 19. (a) Me baleta na sokalou dina, na itavi dokai cava e lesia ruarua o Jiova vei ira na tagane kei na yalewa? (b) Na cava e tukuna na daunisame me baleti ira na yalewa era kacivaka na itukutuku vinaka?
18 Ena veiyabaki ni 1800, e le vica ga na tagane kei na yalewa era taleitaka na sokalou dina. Era liu sara ga na tacida qori mera vakayacora na parofisai i Jisu: “Ena vunautaki mada na itukutuku vinaka ni Matanitu ni Kalou ena veiyasa i vuravura me ivakadinadina ina veimatanitu kece, sa na qai yaco na icavacava.”—Maciu 24:14.
19 Sa tubu sara na ilawalawa lailai ni Gonevuli ni iVolatabu me rauta ni walu na milioni na dauveiqaravi i Jiova nikua. Sa sivi e tinikadua na milioni era taleitaka na iVolatabu kei na noda cakacaka, ena nodra tikova na iVakananumi ni mate i Jisu. Ena levu na vanua, e levu ga vei ira na tiko ena soqo qori era yalewa. E vuravura taucoko, sivia na dua na milioni na tacida era dauvunau vakatabakidua ni Matanitu ni Kalou, ia e levu ga vei ira qori na yalewa. Io, o Jiova e lesia vei ira na yalewa yalodina na itavi dokai mera vakaitavi ena kena vakayacori na parofisai e vola na daunisame: ‘Sa vakarota o Jiova, era mataivalu levu na yalewa era kacivaka voli na itukutuku vinaka.’—Same 68:11.
VEIVAKALOUGATATAKI E NODRA NA YALEWA
20. Na ulutaga cava eda rawa ni vulica?
20 E sega ni rawa nida veivosakitaka kece na kedra italanoa na yalewa yalodina era volatukutukutaki ena iVolatabu. Eda rawa ni wilika ena iVolatabu na nodra ivakaraitaki kei na ulutaga e tabaki ena noda ivola. Kena ivakaraitaki, eda rawa ni vulica qai vakasamataka vakatitobu na yalodina i Ruci. (Ruci 1:16, 17) Ena vaqaqacotaka tale ga noda vakabauta nida wilika na ivola vakaivolatabu e vakatokayacataki vei Ranadi Esiteri kei na so tale na ulutaga e baleti koya. E rawa ni yaga na vuli va qori ke tuvanaki me vulici ena Sokalou Vakavuvale. Ke da tiko duadua, eda rawa ni vulica na ulutaga va qori ena noda vuli vakataki keda.
21. Era yalodina tiko ga vakacava vei Jiova na yalewa vaKarisito ena gauna dredre?
21 O Jiova e vakalougatataka dina nodra cakacaka na yalewa vaKarisito, e tokoni ira tale ga nira sotava na ituvaki dredre. Kena ivakaraitaki, ena nona veivuke na Kalou, a rawa vei ira na yalewa vaKarisito mera yalodina tiko ga donuya nodra veiliutaki na Nazi kei na Kominisi. E levu vei ira na tacida yalewa qori era vakararawataki, eso era vakayalia sara na nodra bula nira talairawarawa vua na Kalou. (Caka. 5:29) Nikua, era tutaka na tacida yalewa kei ira na tacidra vakayalo na dodonu ni veiliutaki i Jiova me vaka ga ena gauna makawa. Me vakataki ira na Isireli, e vaka ga e taura tiko na ligadra imatau o Jiova qai tukuna vei ira: “Kakua ni ko rere; ka’u na vukei iko.”—Aisea 41:10-13.
22. Na itavi dokai cava eda vakanamata kina?
22 Sa voleka qo mera vakatetea na parataisi e vuravura na tagane kei na yalewa yalodina, ra qai vukei ira na vica vata na milioni era vakaturi mera kila na inaki i Jiova. Ena gauna mada ga qo, ke da mani tagane se yalewa, meda vakamareqeta na noda itavi dokai meda qaravi koya ena “lomavata.”—Sefa. 3:9.


text:
BUKI DRUADRUA ENA I VALU NA MATANITU O RUSIA.
Written by Maria Solomone on February 25, 2022
Rau vanua dau veivukei ena dua na gauna :pc:bbc
Sega toka ni matanitu rawarawa o Rusia vakabibi ena levu ni yaragi e taukena. Ena noa e bololaki Ukraine ena missile vukataki ka ra kacakacabote ena loma ni city lelevu mai Ukraine.
Ra kaya na mataivalu ni Ukraine ni ra vanataka lesu e vica na gasau ni vanua kei na missile ka ra kaya ni caqera kina ki ra e via 6 beka na waqavuka ni valu ni Rusia, yali tawa macala kina e rauta ni 40 na kena sotia.
PC:bbc
Sa ra veidroyaki ena sautanini na lewe ni vanua mai Kyiv -na koroturaga kei Ukraine ena vakadomobula ni veiraravui esa cabolo qo.
Sa ra vaqaqara vuni na lewe ni vuvale mai Kyiv:photocredit:bbc
Kaya na Paraiminisita mai UK o Boris Johnson ni nona matanitu ena sega ni rawa ni toka wale me raica na ka vakadomobula sa yaco vei Ukraine.
E kaya talega ni sa vakarautaki e duan ai votavota raravisa me na sotava o Rusia.
Kaya nai liuliu ni Nato o Jens Stoltenberg ni ka e cakava qo o Rusia e vakavurea na vakadave dra batabata ka cici balavu sara na kena revurevu, ia esa solia na nonai vakaro kaukauwa nai liuliu kei Rusia o Vladimir Putin ki vuravura ni kevaka e dua na matanitu ena via vorati Rusia enai valu, e na totolo sara na nona sauvuki o Moscow – koroturaga kei Rusia me na ravuravu.
Varorogo tiko ga mai ena Vitifm 92fm/92.2fm/92.6fm
source:bbc


text:
ITALANOA 68
Vakabulai e Rua na Gonetagane
ENA tarai tinamu vakacava ke o vakabulai tale mai na mate? Sa na bau dua na ka na nona marau! Ia ena rawa beka ni bula tale e dua a sa mate? A sa bau yaco mada e liu?
Raici iratou mada na le tolu oqori. Na turaga o Ilaija na parofita, na yalewa e yada ni koro o Sarifaci kei na gone, na luvena tagane. A tauvimate bibi na gonetagane ena dua na siga mani mate sara. Sa qai kaya o Ilaija vua na yalewa: ‘Solia mai vei au na luvemu.’
A kauta na gone ina itabavale e cake o Ilaija qai vakadavori koya ena imocemoce. Oti sa qai masu: ‘I Jiova mo ni vakabula tale na gone oqo.’ Sa qai cegu tale na gone! A lai soli koya tale vei tinana o Ilaija qai kaya: ‘Raica, sa bula na luvemu!’ Oqori na vuna e marau tiko kina vakalevu o tinana.
Dua tale na parofita i Jiova o Ilaisa, o koya e dau veivuke vei Ilaija. Yaco na gauna me sa vakayagataki Ilaisa tale ga o Jiova me dau cakamana. Dua na siga a lako o Ilaisa ina koro o Sunemi. E tiko tale ga kina e dua na yalewa e dau ciqomi koya. Lakolako rau sa qai vakaluveni na yalewa oqo kei watina.
A lai vukei tamana sara ena were ena dua na gauna o gone ni sa qase mai. Vakasauri ga sa kaya: ‘E mosi na uluqu!’ A qai lai mate ni sa yaco i vale. E rarawa vakalevu o tinana! Sega tale ni qai wawa o tinana ni sa lai kauti Ilaisa sara ga mai.
E lako sara yani ina rumu ni gone sa mate tu o Ilaisa. E masu vei Jiova, qai davoca yani na yagona me vakatakatai koya. Sega ni dede sa katakata mai na yago ni gone, qai suru vakavitu. E marau sara vakalevu o tinana ni sa bula na luvena!
E levu era dau mate e veisiga. Oqo era rarawa kina vakalevu na wekadra kei ira na nodra itokani. E sega vei keda na kaukaua meda vakabulai ira tale mai na mate ia e rawa ga ni cakava oqori o Jiova. Eda na qai vulica vakamalua na nodra na vakabulai mai na lewe milioni.


text:
Veidutaitaka na ka o Vakabauta kei na ka e Kaya na iVolatabu
ME VAKATAKI ira ga na le rua vakacaca na bilioni e veiyasa i vuravura, o na rairai kaya tale ga ni o dua na imuri i Karisito se dua na lotu vaKarisito. E vica vata na udolu na lotu nikua era kaya nira lotu vaKarisito. Ia e laurai ena veimatalotu qori na duiyaloyalo ni duidui nodra rai se ra sega ni duavata ena so na ivakavuvuli ni nodra lotu. De dua e duidui mai na lotu tale eso na ka o vakabauta. E bibi mo dikeva na ka o vakabauta, mo raica ke salasalavata kei na ivakavuvuli vaKarisito ena iVolatabu.
Era vakatokai mera “lotu vaKarisito” na imuri taumada i Jisu Karisito. (Cakacaka 11:26) A sega ni gadrevi mera vakatokayacataki ena dua tale na yaca, ni a dua ga na ilawalawa ena gauna ya e kilai me lotu vaKarisito. O ira qori era muria kece na ivakavuvuli i Jisu, a tauyavutaka na lotu vaKarisito. Vakacava na lotu o lewena, e vakavulici kina na ka e vakavulica o Karisito kei na ka era vakabauta na nona imuri taumada? Na sala duadua ga o na kila kina qori, oya mo veidutaitaka kei na ka e kaya na iVolatabu.
Marika 7:9-13) O ira na imuri dina i Jisu era na yavutaka ena iVolatabu na ka era vakabauta. E bibi kina me taroga o koya e kaya ni lotu vaKarisito, ‘E yavutaki ena iVolatabu na ivakavuvuli ni noqu lotu?’ O rawa ga ni kila qori ke o veidutaitaka na ivakavuvuli ni nomu lotu kei na ka e kaya na iVolatabu.Vakasamataka mada na ivakaraitaki i Jisu. A doka vakalevu na iVolatabu ni vakabauta e Vosa ni Kalou. E sega ni taleitaki ira era beca na ivakavuvuli vakaivolatabu ra qai vakabibitaka ga na ivakavuvuli vakatamata. (
A kaya o Jisu me yavutaki ena ka dina ena iVolatabu na noda qaravi Kalou. (Joni 4:24; 17:17) E kaya tale ga na yapositolo o Paula ni vakatau na noda vakabulai ena noda “kila vinaka na ka dina.” (1 Timoci 2:4) E bibi gona me yavutaki ena ka dina ena iVolatabu na ka eda vakabauta, ni vakatau sara ga kina na noda bula!
VEIDUTAITAKA KEI NA IVOLATABU
Raica mada e ono na taro e toka e ra kei na kena isau vakaivolatabu. Cega na veitikinivolatabu, vakasamataka na ka e kaya, qai veidutaitaka kei na ivakavuvuli ni nomu lotu.
O na kurabuitaka na ka o raica ena kilakila mada qo. Ke o nanuma mo veidutaitaka na ivakavuvuli ni nomu lotu kei na ka dina ena iVolatabu, era tu vakarau na iVakadinadina i Jiova mera vukei iko. O rawa ni kerea mo vulica wale na iVolatabu se raica na neimami website na jw.org.


text:
ENA RAWATI VAKACAVA NA MARAU?
Sala me Rawati Kina
O MARAUTAKA TIKO NOMU BULA? De dua e vakamarautaki iko nomu vuvale, cakacaka, se nomu lotu. O rairai sasagataka tale tiko ga e dua na ka o nanuma ni na vakamarautaki iko. Kena ivakaraitaki, mo vakaotia vinaka nomu vuli, dua nomu cakacaka vinaka, se mo volia e dua na motoka vou.
E levu era qai vakila ga na marau ni sa rawa vinaka nodra sasaga se nira rawata na ka era vinakata. Ia na kena dau lekaleka ga na marau va qori e rawa ni vakavu rarawa tale vei keda.
E vakamacalataki na marau me dua na ka e dodonu me tudei. O koya e vakila na marau e vakacegu na yalona, na reki e vakila e titobu, qai sega ni vinakati me seavu.
E rawa ni vakilai tawamudu na marau, ia na nona marau e dua e vakatau ena nona ivakarau ni bula, sega ni nona rawaka. Kua ni lokuyara, sasagataka sara ga qo na veika mo vakila kina na marau.
Na marau e vaka ga noda sasaga meda bulabula vinaka. Na cava eda na cakava meda bulabula kina vakayago? Eda na qarauna na ka eda kania kei na noda ivakarau ni bula, da qai vakaukauayago. E tiko tale ga na ka meda cakava meda marau kina. E bibi me yavutaki ena ivakavuvuli vinaka na noda ivakarau ni bula.
Na ivakavuvuli se itovo cava ena rawati kina na marau? E levu tu na ivakavuvuli se itovo ena rawati kina na marau, ia dikeva mada qo e vica e dodonu meda raica sara ga vakabibi:
-
LOMAVAKACEGU KEI NA LOMASOLI
-
QARAUNA NOMU BULA, KUA NI SORO
-
LOLOMA
-
VEIVOSOTI
-
ME VAKAINAKI NA BULA
-
INUINUI
E kaya na iVolatabu: “Era marau o ira na sega ni cala ena nodra ilakolako.” (Same 119:1) Meda raica sara mada na sala ena rawati kina na marau.


text:
2 Veigauna
Chapter 21
Sa vakacegu vata kei ira na tamana o Josevata, ka sa bulu vata kei ira na tamana e na koroi Tevita. Sa qai veiliutaki o Jeorame na luvena me kenai sosomi.
2 Eso na tacina, era luve i Josevata: O Asaraia, Jeieli, Sakaraia, Asariau, Mikaele, kei Sevataia; oiratou oqori na luve i Josevata na tui Isireli.
3 E solia vei ira o tamadra na siliva kei na koula kei na veika talei e ka levu me i loloma, kei na veikoro vakabai e Juta; ia e solia ga na matanitu vei Jeorame, baleta ni ulumatua vei ira.
4 Ia oqo ni sa vakadeitaka o Jeorame na matanitu nei tamana, sa vakaukauwataki koya ka vakamatei ira kecega na tacina e nai seleiwau kei ira talega na vei turaga eso e Isireli.
5 O Jeorame e sa yabaki tolusagavulu karua ni sa tekivu me tui, ka sa lewa me walu na yabaki e Jerusalemi.
6 Sa muria na nodra i valavala na tui Isireli, me vaka ga sa cakava na vale i Eapi, ni sa watina e dua na luve i Eapi; ka sa cakava na ka ca e na mata i Jiova.
7 Ia o Jiova e sega ga ni via vakarusa na vale i Tevita, baleta na veiyalayalati sa cakava vata kei Tevita, ka ni a yalataka me solia e dua na cina vua kei ira na luvena me sega ni mudu.
8 Ena nona gauna sa talaidredre o Itomi ki na lewa i Juta, ka bulia e dua me tui vei ira.
9 Sa mani lako o Jeorame kei ira na nona turaganivalu, kei na qiqi kecega ni valu. Sa tucake e na bogi ka valuti ira na Itomi o ira sa vakavolivoliti koya kei ira na kavetani ni qiqi ni valu.
10 Era sa talaidredre tikoga na Itomi ki na lewa i Juta me yacova mai na siga oqo. Ena gauna o ya sa talaidredre o Livina ki na lewa i Jeorame, baleta ni o koya e sa biuti Jiova na nodra Kalou na nona qase.
11 Sa cakava tale na veitikina cecere e na vei ulu nivanua e Juta, ka sa vakavuna o koya me ra volitaki ira me dautagane na kai Jerusalemi, ka liutaki ira vakatani na Juta.
12 Ka sa yaco mai vua e dua nai vola mai vei Ilaijia na parofita ka vaka, Sa tukuna vakaoqo o Jiova na Kalou i Tevita na tamamu: "Baleta ni o sega ni muria na sala i Josevata na tamamu, se na sala i Esa na tui Juta,
13 Ia o sa muria ga na nodra sala na tui Isireli ka vakavuna e Juta kei ira sa tiko e Jerusalemi me ra dauvolitaki ira me vaka na vale i Eapi, o sa vakamatei ira talega na tacimu, o ira mai na vale i tamamu, era sa vinaka cake vei iko,
14 Raica, o Jiova e na samuti iko kei ira na nomu tamata e na veivakararawataki levu – o ira na luvemu, o ira na watimu, kei na veika kecega o taukena;
15 Ena yaco mo tauvimate vakaca sara e na dua na mate ni nomu wawa, me yacova sara ni sa lutu mai na nomu wawa e na vuku ni kemu mate, e na veisiga veitarataravi."
16 O Jiova sa vakauqeta na yalodra na kai Filisitia kei ira na Arapea era tiko volekati Iciopea me ra valuti Jeorame.
17 Era sa mani lako cake mai ka kabai Juta vakaivalu, ka kauta yani na veika vinaka kecega e kune e na vale ni tui, kei ira na luvena tagane kei ira na watina, me sega tale ni dua na luvena e vo vei koya o Jeoeasi ga, na luvena tagane e gone duadua.
18 Ni sa oti kece oqo sa vakatauva o Jiova e na nona wawa e dua na mate e sega ni dua na kenai wali.
19 Sa qai yaco e na kena gauna, ni sa oti e rua na yabaki, sa qai lutu mai tuba na nona wawa e na vuku ni tauvimate; sa mani mate o koya e na dua na mosi levu. Ka ra mani sega ni vakamai koya na nona tamata, me vaka na nodra dau vakamai na tamana.
20 E a sa yabaki tolusagavulu karua o koya e na gauna sa tui kina. Sa lewa e Jerusalemi me walu na yabaki, ka sega e rarawataka na nona mate. Ia era sa mani buluti koya ga e na Koro i Tevita, ia e sega e na nodra i bulubulu na tui.


text:
NODA BULA VAKARISITO
“Na ka sa Vauca Vata na Kalou . . .”
Na Lawa e vola o Mosese e vakaroti ira na tagane era nanuma tiko mera sereki watidra, mera vakarautaka na ivola vakalawa ni veisere. E yaga vakalevu qori ni na sega kina na veisere vakaveitalia. Ia ena gauna i Jisu, era vakarawarawataka na veisere na iliuliu ni lotu. Sa rawa vei ira na tagane mera sereki watidra ena yavu ga e rawa. (“ivola ni veisere” ivakamacala ni vosa Mar 10:4, nwtsty; “sereka na watina,” “sa veibutakoci” ivakamacala ni vosa ena Mar 10:11, nwtsty) E vakabibitaka o Jisu ni vakawati kece e lewa qai tauyavutaka o Jiova. (Mar 10:2-12) Erau sa “lewe dua” na tagane kei na yalewa vakawati, ena dei tu ga nodrau vauci vata. Na yavu duadua ga vakaivolatabu e rawa kina na veisere me vaka e vakamacalataki ena Maciu, qori na “veiyacovi tawadodonu.”—Mac 19:9.
Nikua, e levu era raica na vakawati me vakataki ira ga na Farisi, sega ni rai i Jisu. Ni yaco na leqa, levu era totolo ga ni veisere. Era duatani na veiwatini lotu vaKarisito, era raica vakabibi na nodra bubului ni vakawati, ra qai saga ena nodra vinaka kece mera muria tiko ga na ivakavuvuli vakaivolatabu ni basika na leqa. Ni saravi oti na vidio Duavata na Vuvale ena Loloma kei na Veidokai, me saumi sara na taro e ra:
-
O na muria vakacava na Vosa Vakaibalebale 15:1 ena nomu vakawati, na cava e bibi kina?
-
O na muria vakacava na Vosa Vakaibalebale 19:11 me kua kina ni yaco na leqa?
-
Ke dredre sara ga me vinaka nomudrau bula vakawati, o na sega ni kaya, ‘Me keirau sa sere?’ na taro cava ga e dodonu mo vakasamataka?
-
Ni o muria na Maciu 7:12, ena uqeti iko vakacava mo tagane se yalewa vakawati vinaka?


text:
YADRA! Nb. 5 2016 | A Bula Dina o Jisu?
Vakacava e tiko na kena ivakadinadina?
ULUTAGA LEVU
A Bula Dina o Jisu?
Na cava era kaya eso na tamata rogo ena gauna makawa kei na gauna qo?
VEIYASA I VURAVURA
Dikevi na Yasayasa vakaMerika
E vakilai tiko ena so na yasayasa vakaMerika na lomaocaoca, e levu tale ga kina na basulawa. Vakacava ena yaga ena veivanua qori na ivakasala yaga ena iVolatabu?
IVAKASALA INA VUVALE
Vakavulici Luvemu me Baleta na Veiyacovi
Sa tu vakarawarawa nikua na ivakamacala ni veiyacovi, sa rawa mada ga ni kila e dua na gonelailai. Na cava e bibi mo kila mo taqomaki luvemu kina?
Vakatubuqoroqoro ni Kaboni
E yaga vakalevu ena bula na kaboni. Cava e vakatubuqoroqoro kina na kaboni?
NA RAI NI IVOLATABU
Vakavinavinaka
Sa vakadinadinataki ni yaga noda dau vakavinavinaka. Ena yaga vakacava vei iko? O na bucina vakacava na yalo ni vakavinavinaka?
ITUKUTUKU MAKAWA
Aristotle
A veivakamuai vakalevu ena lotu ni Veivanua vaKarisito na ivakavuvuli i Aristotle.
“iWalewale Vou ni Veivakavulici!”
Era taleitaka na vidio mai na website na jw.org na qasenivuli, daunivakasala, kei na so tale.
So Tale na Ka
Dau Vakavinavinaka
O na vakavinavinakataka vakacava na ka era dau cakava ena vukumu eso?


text: 7 E qai tukuna na bete levu: “E dinataki na ka qo?”2 E sauma o Sitiveni: “Kemuni na veiwekani kei kemuni na qase, ni rogoca mada. Na Kalou lagilagi a rairai vua na tukada o Eparama ni se tiko mai Mesopotemia ni bera ni toki i Karana,+3 qai kaya vua, ‘Mo lako tani mai na nomu vanua, biuti ira na wekamu mo lako ina vanua au na vakaraitaka vei iko.’+4 Mani biuta nodra vanua na kai Kalitia me lai tiko e Karana. Ni sa mate o tamana+ e qai vakasalataki koya na Kalou me toki ina vanua sara ga oni sa tiko kina qo.+5 Ia e sega ni solia vua e dua na ka ena vanua qo me nona ivotavota, sega mada ga ni dua na tikina lailai,* e yalataka ga ni na qai solia vua me nona ivotavota, vei ira tale ga na nona kawa,+ dina ni se sega ni vakaluveni.6 E qai kaya vua na Kalou nira na tiko vulagi na nona kawa ena vanua e sega ni nodra, era na vakabobulataki vei ira na lewenivanua, era na vakararawataki tale ga me 400 na yabaki.+7 ‘Au na qai veilewaitaka na matanitu ena vakabobulataki ira,’+ e kaya na Kalou, ‘oti ya era na qai sereki mera cakava vei au na veiqaravi tabu ena vanua qo.’+8 “E solia tale ga vei Eparama e dua na veiyalayalati ni veicilivi,+ e qai tamai Aisake o koya,+ e cilivi koya sara ena ikawalu ni siga,+ o Aisake e tamai Jekope, o Jekope e qai tamadra na 12 na ulunivuvale.*9 Eratou vuvutaki Josefa o iratou na ulunivuvale+ ratou qai volitaki koya i Ijipita.+ Ia a tiko vata kei koya na Kalou,+10 e vakabulai koya mai na nona rarawa kece, e vukei koya me maqosa, me vuku tale ga ni mai tu e matai Fero na tui Ijipita. E mani lesi koya o Fero me lewai Ijipita kei na nona vuvale kece.+11 Ia e qai yaco e Ijipita taucoko kei Kenani na dausiga, e vakilai sara ga na rarawa levu, ra qai sega ni kunea rawa na tukada na kakana mera kania.+12 Ia e rogoca o Jekope ni tiko mai Ijipita na kakana, mani talai ira kina na tukada ena imatai ni nodra ilakolako.+13 Ena ikarua ni ilakolako, sa qai vakatakilai koya o Josefa vei ratou na tuakana, mai kila tale ga na vuvale i Josefa o Fero.+14 Mani talatala o Josefa me lai kau mai o Jekope na tamana kei ira kece na wekana ena vanua ya,+ era le 75 taucoko.+15 E lako sobu sara i Ijipita o Jekope,+ e mate kina+ kei ira tale ga na tukada.+16 E kau na yagodra i Sikemi, era lai vakadavori ena qaravatu a volia o Eparama vei ira na luvei Emori mai Sikemi ena ilavo siliva.+17 “Ni voleka na gauna me vakayacori kina na yalayala ni Kalou vei Eparama, sa qai tubu ga na kedra iwiliwili era tiko e Ijipita,18 me yacova ni veiliutaki e Ijipita e dua na tui e sega ni kilai Josefa.+19 Na tui qo e dabui ira na wekada, e vakasaurarataki ira na tama mera biuti ira na luvedra lalai mera kua tale ni bula tiko.+20 Ena gauna ya e sucu kina o Mosese, e gone rairai totoka ena mata ni Kalou. E tolu na vula nona susugi tiko ena vale nei tamana.+21 Ia ena gauna e sa biu kina,*+ e kauti koya na luvei Fero yalewa qai susugi koya me vaka ga na luvena dina.+22 E mani vakavulici o Mosese ena nodra vuku kece na kai Ijipita. E kaukaua ena vosa kei na veika e cakava.+23 “Ni sa yabaki 40, sa qai lomana* me lai raici ira mada na tacina, o ira na luvei Isireli.+24 Ni raica na nona vakalolomataki tiko e dua, e mani cudruvaka na ka e yaco ya qai vakamatea na kai Ijipita e veivakalolomataki tiko.25 E nanuma o koya nira na siqema na tacina ni ligana ga ena vakabulai ira kina na Kalou, ia era sega ni kila rawa.26 Ena siga e tarava, e raica sara e rua ni rau veivala tiko, e saga me rau veiyaloni ena duavata, e kaya: ‘Drau veitacini ga. Na cava drau veivala tiko kina?’27 Ia e biliraki Mosese o koya e vakalolomataki tacina tiko, qai kaya: ‘O cei e lesi iko mo iliuliu, mo turaganilewa tale ga vei keirau?28 E cava, o via vakamatei au me vaka nomu vakamatea na kai Ijipita ya enanoa?’29 Ni rogoca ya o Mosese, e dro sara qai lai tiko vulagi ena vanua o Mitiani, lai rua kina na luvena tagane.+30 “Ni oti e 40 na yabaki, e rairai vua e dua na agilosi ena vanua talasiga ni Ulu i Saineai, ena dua na kau vakavotona e caudre tiko.+31 Ni raica ya o Mosese, e kurabui sara ga. Ni toso yani me vakadikeva, e qai rogoca na domo i Jiova:*32 ‘O yau na nodra Kalou na tukamuni, na Kalou i Eparama, i Aisake, kei Jekope.’+ E sautaninini o Mosese qai sega tale ni doudou me via vakadidike.33 E tukuna vua o Jiova:* ‘Luvata mai yavamu nomu ivava, ni vanua o butuka tu qori e qele tabu.34 Au sa raica na nodra vakalolomataki na noqu tamata era tiko mai Ijipita, au rogoca tale ga na nodra vutugu,+ au sa lako sobu mai kina meu vakabulai ira. Ia qo lako mai, au na talai iko i Ijipita.’35 O Mosese qo, o koya era sega ni via kila, era kaya: ‘O cei e lesi iko mo iliuliu, mo turaganilewa?’+ E tala mai na Kalou+ me iliuliu me veivakabulai tale ga ena veidusimaki ni agilosi e rairai vua ena kau vakavotona.36 O koya sara ga qo e kauti ira yani+ ena nona cakava na cakacaka veivakurabuitaki kei na cakamana ena vanua o Ijipita,+ ena Wasa Damudamu,+ kei na vanua talasiga me 40 na yabaki.+37 “O Mosese sara ga qo a kaya vei ira na luvei Isireli: ‘Ena vakatubura na Kalou e dua vei ira na tacimuni me parofita me vakataki au.’+38 O koya qo e lewe ni ivavakoso ena vanua talasiga, a vosa vua+ na agilosi+ ena Ulu i Saineai, e tiko vata kei ira na tukada, a ciqoma tale ga na vosa bula ni Kalou qai vakadewataka vei keda.+39 Era sega ni talairawarawa vua na tukada, ia era biligi koya tani,+ qai lesu na lomadra i Ijipita,+40 Era kaya vei Eroni: ‘Cakava eso na kalou me liutaki keda. Nida sega ni kila se cava sa manati koya na Mosese qo, o koya a kauti keda mai na vanua o Ijipita.’+41 Era sa qai cakava e dua na luvenibulumakau ena siga ya, era vakacabora kina na isoro, ra qai marautaka yani na weniligadra.+42 Mani vakanadakui ira na Kalou qai vakalaiva mera qarava na matanisiga, na vula, kei na kalokalo ni lomalagi+ me vaka ga e volai ena nodra ivola na Parofita: ‘Kemuni na vuvale i Isireli, oni a sega ni vakacabora vei au na manumanu kei na isoro ena 40 na yabaki oni tiko kina ena vanua talasiga.43 Oni vakaliuca ga na valelaca nei Moloke+ kei na nona kalokalo na kalou o Remifani, na ivakatakarakara oni bulia moni qarava. O koya gona, au na vakatalai kemuni tani me sivia na iyalayala kei Papiloni.’+44 “Era cakava na tukada ena vanua talasiga na valelaca ni ivakadinadina, a vakarota vei Mosese me cakava me vaka ga na kena icakacaka e raica.+45 Ia o ira na tukada era taura na ivotavota, era qai kauta yani na valelaca nira lako vata kei Josua ina nodra vanua na veimatanitu.+ A vakasavi ira na lewe ni veivanua qo na Kalou e matadra na tukada.+ E se tiko ga na valelaca me yacova na gauna i Tevita.46 E vakadonui koya na Kalou, mani kerea me nona itavi me vakarautaka e dua na itikotiko ni Kalou i Jekope.+47 Ia e qai tara na vale o Solomoni me nona.+48 E sega ni tiko ena vale e tara ena liga o koya e Cecere Duadua,+ me vaka e kaya na parofita:49 ‘E noqu itikotiko vakaturaga o lomalagi,+ na itutuniyavaqu o vuravura.+ Na vale vakacava oni na tara me noqu? e kaya o Jiova.* I vei na noqu ivakavakacegu?50 Na ligaqu ga e cakava na ka kece qo.’+51 “Ni yavu tamata domoqa, e sega ni cili na lomamuni kei na daligamuni! Oni beca tiko ga na yalo tabu me vakataki ira ga na tukamuni.+52 Na parofita cava era a sega ni vakacacana na tukamuni?+ Era vakamatei ira era kacivaka voli na nona lako mai o koya na Yalododonu,+ o koya oni bukiveretaka, oni vakamatea tale ga.+53 Oni ciqoma na Lawa era vakadewataka mai na agilosi,+ oni sega ga ni muria.”54 Nira rogoca qo, dua na ka na ca ni lomadra kei na nodra katibati vua.55 Ia e vakilai dina vei Sitiveni na veidusimaki ni yalo tabu. E tacake i lomalagi qai raica na lagilagi ni Kalou, e raici Jisu tale ga ni tucake tu ena ligaimatau ni Kalou,+56 e kaya: “Au raica ni sa tadola na lomalagi, e tucake tale tu ga na Luve ni tamata+ ena ligaimatau ni Kalou.”+57 Ni cavuta oti ya, era qolouvaki koya ena domodra kece, era tabonaka na daligadra ena ligadra ra qai sosovi koya yani.58 Era kolotaki koya ina taudaku ni koro, ra qai vakaviriki koya ena vatu.+ O ira na ivakadinadina+ era qai mai biuta na nodra isulu e sau ena yava ni cauravou na yacana o Saula.+59 Nira vakaviriki Sitiveni tiko ena vatu, e qai kerea: “Turaga Jisu, ni taura noqu bula.”*60 E tekiduru qai kaci ena domolevu: “I Jiova,* ni kua ni cudruvi ira ena nodra ivalavala ca qo.”+ Ni cavuta oti ya sa qai moce, oya ni sa mate.


text:
NODA BULA VAKARISITO
Na Cava na Dodomo Dina?
A tauyavutaka o Jiova na vakawati me rau vauci kina o tagane kei yalewa me tawamudu. (Vte 2:22-24) E rawa duadua ga na veisere ke veibutakoci e dua vei rau. (Mal 2:16; Mac 19:9) Ni vinakata o Jiova me mamarau na vakawati, e vakarautaka kina na ivakavuvuli ena vukei ira na lotu vaKarisito mera digia vakayalomatua na kedra isa, kei na sala me marau tiko ga kina nodra vakawati.—Dvu 5:4-6.
SARAVA NA VIDIO NA CAVA NA DODOMO DINA?, QAI SAUMA E VICA NA TARO QO:
-
Na cava eda kaya kina ni nodrau veivakadodonutaki o Voreqe kei Boni vei Lisi na luvedrau, e ivakaraitaki ni loloma kei na vuku?
-
Na cava e sega ni ka vakayalomatua kina mo nanuma ni o rawa ni veisautaki koya drau veibuku tiko?
-
Na ivakasala vuku cava erau tukuna vei Lisi o Paula kei Virisila?
-
Na cava e leqa kina nodrau vakawati o Saki kei Make?
-
Na isausau vakayalo cava erau duavata kina o Jone kei Lisi?
-
Na cava e bibi kina mo kila na “tamata e loma” ni bera ni drau bubului kei koya me watimu? (1Pi 3:4)
-
Na cava na dodomo dina? (1Ko 13:4-8)


text:
NA MATANITU ENA WALIA NA LEQA
“Na Kena Sautu ena Sega ni Oti”
E veiuqeti na Matabose kei Vuravura meda duavata na lewe i vuravura, meda doka nodra dodonu eso tale, taqomaka tale ga na noda veikabula. Na vuna? E kaya o Maher Nasser ena UN Chronicle, ni sega ni yalani ena dua na vanua se matatamata “na veisau vakasauri ni draki, tubu ni veivakaduiduitaki, bula veisei e sega ni wali rawa, veiseyaki e vuravura raraba kei na basulawa, na matedewa, kei na ituvaki kece e leqataki kina noda bula.”
Eso tale e duatani sara nodra sasaga, oya me dua na matanitu e veiliutaki e vuravura raraba. Dua vei ira o Dante (sucu ena 1265, mate ena 1321) na vuku ni Itali, e dauniserekali qai vakailesilesi ni matanitu, vaka kina na saenitisi rogo o Albert Einstein (sucu ena 1879, mate ena 1955). E vakabauta o Dante ni na sega ni tawamudu noda marautaka na sautu, ke yaco tiko ga na veisei vakapolitiki ena noda vuravura. E cavuqaqataka na vosa i Jisu Karisito ni “matanitu e tawase vakataki koya ena rusa.”— Luke 11:17.
Ni oti ga vakalekaleka na iKarua ni iValu Levu, a vakacabotetaki e dua na bomu vakaniukilia, e volavola kina o Albert Einstein ina Matabose Levu ni Matabose kei Vuravura. E kaya: “Me yavala totolo na Matabose kei Vuravura, me tuvanaka e dua na matanitu me veiliutaki e vuravura, me rawati kina na veisau e veiganiti.”
Ia vakacava o ira na daunipolitiki era na lesi mera veiliutaki ena matanitu qori, era na cakacaka vakadodonu, ra vakayacora vinaka na nodra itavi, ra qai sega ni veivakacacani? Se ra na tautauvata ga kei ira na dau veiliutaki tale eso e ca na nodra ivakarau? Na taro qori e lai nanumi kina na ka e tukuna e dua na daunitukutuku makawa ni Peritania o Lord Acton ni dau “laurai na veidabui ena veiliutaki, qai dua dina na veidabui levu.”
Me rawa ni bula sautu qai veiyaloni na vuvale e dodonu meda duavata. Ena rawati vakacava? Ena rawati dina se tadra wale ga? E kaya na iVolatabu ni rawa sara ga ni vakayacori dina. Ena sala cava? Ena sega ni rawa ni cakava qori e dua na matanitu era veiliutaki kina na daunipolitiki era veidabui. Na Kalou ga ena tauyavutaka e dua na matanitu. Na matanitu tale ga qori ena vakaraitaka kina na Kalou nona dodonu me liutaki ira na nona ibulibuli. Na matanitu cava qori? E vakatokai ena iVolatabu me “Matanitu ni Kalou.”—Luke 4:43.
“ME YACO MAI NA NOMUNI MATANITU”
A vakasamataka tiko o Jisu Karisito na Matanitu ni Kalou ni cavuta na ivakarau ni masu me caka: “Me yaco mai na nomuni Matanitu. Me caka na lomamuni e vuravura.” (Maciu 6:9, 10) Io na Matanitu ni Kalou ena vakayacora dina ga na loma ni Kalou e vuravura, sega ni lomadra na dau kocova na veiliutaki ra qai nanumi ira ga.
Na Matanitu ni Kalou e kilai tale ga me “Matanitu vakalomalagi.” (Maciu 5:3) Na vuna? Ena liutaka na vuravura na Matanitu qori, ia ena veiliutaki ga mai lomalagi, ena sega ni tiko maliwai keda. Vakasamataka mada ya, ena sega ni vinakata na veivuke vakayago se na ilavo. Era na lomavakacegu dina na vakarurugi ena matanitu qori!
Na matavosa “Matanitu” e vakaibalebaletaki ina dua na matanitu vakaturaga ni Kalou. Na kena Tui o Jisu Karisito e lesi koya kina na Kalou. E kaya gona na iVolatabu me baleti Jisu:
-
Aisea 9:6, 7, ivakadewa ni King James Version.“Ena vakatau na lewa ena nona matanitu . . . na tubu ni nona lewa kei na kena sautu ena sega ni oti.”—
-
“E soli vua na lewa, na lagilagi, kei na matanitu mera qaravi koya kece na lewe ni veivanua, na veimatatamata, kei na duivosavosa. Na nona lewa . . . ena sega ni oti.”—Taniela 7:14.
-
“Na matanitu kei vuravura sa mai Matanitu ni noda Turaga [Kalou] kei na nona Karisito.”—Vakatakila 11:15.
Me salavata kei na masu ni Turaga a cavuta o Jisu, na Matanitu sara ga ni Kalou ena qai vakayacora na loma ni Kalou e vuravura. Ena vakavulici ira na kawatamata mera veisautaka na vuravura me rairai totoka tale qai marautaki kina na bula.
Na Matanitu ni Kalou ena vakavulici ira tale ga na vakarurugi kina. Ena dua ga na ivakatagedegede era na muria. Ena sega na duiyaloyalo se na veisei. E kaya na Aisea 11:9: “Era na sega ni veivakaleqai se veivakarusai . . . ni na robota na vuravura na kilaka me baleti Jiova me vaka e ubia na wasawasa na wai.”
O ira na bula e vuravura era na qai vakila na ka era dau diva voli na lewe ni Matabose kei Vuravura, oya na bula sautu kei na veilomani. E kaya na Same 37:11: “Era na kunea na marau vakasakiti ena levu ni vakacegu.” Qori na gauna sa na sega tale kina ni rogo na vosa me vaka na “basulawa,” “veivagagai,” “dravudravua,” kei na “ivalu.” Ia ena yaco ninaica? Ena veiliutaki vakacava na Matanitu ni Kalou? Ena yaga vakacava vei iko na kena veiliutaki? Meda dikeva mada.


text:
Lavetaki ni komipiuta ni app
Ivakasala:Kevaka e sega ni rawa ni o lavetaka na faile iMamaroroi ni, Tovolea mo vakayagataka eso tale na browers.
Indicators, EAs, VeivolaIvakarau ni vakatovotovo walega, EAs, Veivola ena liveforexsignal.com ena nomu akaude ni demo.
Ivakatakilakila ni Forex vutina
Forex Duality ni lavelavetaki
TrendProfiteer lavetaki
IWasewase
- Binary digidigi
- Forex taumada
- Forex Brokers
- Forex kila
- Forex ni ivakatakilakila
- Forex ivakatakilakila ni sikinala
- Forex na vakadidike vakamisini
- Forex vutina saikolaji
- Parokaramu ni Forex vutina
- Forex vutina ni ivakarau
- MT4 Forex ivakatakilakila, EAs, Scprits
- MT5 Forex ivakatakilakila, EAs, Scprits
- Ivakatakilakila ni saumi & Veiqaravi ena initaneti
IvakatakilakilaATR ivakatakilakila Binary digidigi Bollinger ivau Bollinger ivau ivakatakilakila CCI ivakatakilakila ilavo vutina demo akaude divergence ivakatakilakila EA Kenadau dauvakasala maqusa Veisau tani makete ni veisau tani forex forex broker Forex Brokers makete forex forex itukutuku forex robot Forex ni ivakatakilakila forex Initaneti forex ni iwalewale forex trader forex traders forex vutina forex vutina ni ivakatakilakila Parokaramu ni Forex vutina forex na iwalewale vutina Forex vutina ni ivakarau forex vutina Ivakatakilakila e cake MACD ivakatakilakila MA ivakatakilakila Tosoi ni ivakatakilakila vakatautauvata MT4 isau ivakatakilakila RSI ivakatakilakila Vakatetei ni ivakatakilakila Stochastic ivakatakilakila makete ni ivotavota tarova na yali vaqara vakadidike vakamisini vutina IVola ivakatakilakila ZigZag ivakatakilakila
1000pip dautaravale lavetaka
Vakasaqara na noda mata
Vakadewa
Ivakamacala
Digitaka na Veivakarautaki ni Veivakarautaki ni Forex
Akaivi ni itoka: tarova na yali
Forex vutina duidui, Veikacivi e levu ka tutuna
Ia ena vuku ni Forex markets levu ni liquidity kei na 24 na auwa, tikoga vutina, na vutina rerevaki veilutuki kei na kena toso e sa unprobable sara ga. Sa vakamatei vakatotolo na ota, sega ni slippage se vakasinaita na kena vakatikina, sa levu dina. Tomana tiko na wiliwili
Na sala mo tuvanaka kina na nomu yali ena forex vutina
Wawa vakabalavu ena dua na itutu e dola tu ena sega ni rawa mai na tutuna vutina ia e levu cake sara sa ikoya oqori ena dua na sala, na sasaga ni trader me veisau e vakaiyalayala ga mai na itutu kece sara e dola tu. Tomana tiko na wiliwili
Biu ena Forex taumada Vakalutuki ibalebale ni icurucuru, tarova na yali, vutina ni forex Biuta e dua na vakasama
Iwalewale ni rawa ka ena Forex vutina
Sa ka bibi sara vei ira na traders me ra kila na sala me ra biuta laivi kina na nodra gagano ni ra vutina ena makete forex. Mo dau muria tikoga na nomu vakasama kei na ulumu ka kakua ni laiva me iko iko na nomu vakanananu. Sara na saikolaji ni forex vutina kei na sala dodonu me laurai kina. Me kakua ni impulsively na vutina baleta ni rawa ni muataki ki na leqa yaco. Mo dau nanuma tiko ni bera ni o lade. Na ikava kei na iotioti ni vakasama e kena ivakarau. Tomana tiko na wiliwili
Biu ena Forex taumada Vakalutuki 100% qaqa ena vuku ni ka, 100% rawaka forex na ivakatakilakila, vakaleqai vakailavo, fundex veika bibi, cauraki ni vuli, forex vutina, na sala me rawati kina na qaqa ena forex, na sala me rawati kina na qaqa ena forex vutina, na sala me qaqa kina na vutina forex, tarova na yali, rawaka rawata, susces ena forex, galala ni sistem rawaka 1 Vakasama
Na cava o gadreva kina na yali mai na mate e Forex vutina?
E dua vei rau o Larry Hite e dua na manidia ni ilavo qaseta vakaivalu. E kaya o koya ni “Kevaka o sega ni vakatulewataka na veika e bibi, oti era na qai kauti iko tani mai.” Sa kena ibalebale se cava ga na levu ni ilavo o via volitaka, kevaka o sa sotava eso na leqa bibi, eso na ka ena so na gauna o na sega ni rawata. Oqo a tokoni mai na leqa vakailavo wale tikoga oqo ena so na vanua e vuravura. Tomana tiko na wiliwili
Biu ena Forex taumada Vakalutuki forex na iwalewale vutina, tarova na yali Biuta e dua na vakasama
Buy Sell Stop Loss Take Profit Script Download
Buy Sell Stop Loss Take Profit Script puts market orders, stop orders or limit orders based on entry price. Buy Sell Stop Loss Take Profit Script is with money management and without confirmation for trading.
Download Buy Sell Stop Loss Take Profit Script: Tomana tiko na wiliwili


text:
ITALANOA 11
Na iMatai ni Drodrolagi
O KILA beka na imatai ni ka a cakava o Noa kei na nona vuvale ni ratou sa sobu mai waqa? A vakacabora na isoro se isolisoli vua na Kalou. Sa rawa ni o raici koya ni cakava tiko oqori ena iyaloyalo e toka e ra. A cabora na isolisoli manumanu o Noa me vakaraitaka nona vakavinavinaka vua na Kalou ena nodratou vakabulai mai na waluvu levu.
O nanuma ni a marau o Jiova? Io. Sa qai yalataka vei Noa ni na sega tale ni vakarusai vuravura ena waluvu.
Sega ni dede sa mamaca na vanua taucoko, ratou sa qai tauyavutaka e dua na nodratou itikotiko vou o Noa kei na nona vuvale. E vosavakalougatataki iratou na Kalou qai kaya: ‘Dou vakaluveni qai tubu mo dou lewe vuqa ka vakatawa na vuravura.’
De dua nira na rogoca na tamata na veika e baleta na waluvu levu, era na qai rere de na yaco tale. A vakarautaka gona na Kalou e dua na ka me ivakananumi ni nona yalataka ni na sega tale ni luvuci na vuravura taucoko. O kila beka se cava na ivakananumi oya? Na drodrolagi.
E dau laurai na drodrolagi e lomalagi ni sa tau oti na uca qai cila tu na siga. E rairai levu tu na roka totoka ni drodrolagi. O sa bau raica oti e dua? O raica rawa na kena ena iyaloyalo oqo?
Oqo na vosa ni yalayala ni Kalou: ‘Au na sega tale vakadua ni vakarusai ira na tamata kece kei na manumanu ena dua na waluvu. Au na biuta tu na drodrolagi ena o, meu nanuma kina na noqu vosa ni yalayala.’
Ni o raica na drodrolagi, na cava o na vakananuma? Io, na yalayala ni Kalou ni na sega tale ni vakarusa na vuravura ena dua na waluvu levu.


text:
LESONI 7
Ka ni Vuli Mai na Gauna sa Oti
O Jiova ena sega ni vakatara mera vakacacani Parataisi na tamata ca. Era na bula ga e kea na nona itokani. Vakaevei o ira na tamata ca? Mo kila na isaunitaro, vakasamataka mada na italanoa dina me baleti Noa. A bula o Noa ena vica na udolu na yabaki sa oti. E tamata vinaka, e dau saga e veigauna kece me cakava na loma i Jiova. Ia, o ira na vo ni tamata e vuravura era cakava ga na ka ca. Tukuna kina vei Noa o Jiova ni na vakatauca na uca levu mera luvuci kina na tamata ca. E tukuni vei Noa me taya e dua na waqa me ratou bula kina nona vuvale ni sa na coka mai na waluvu.—Vakatekivu 6:9-18.
Taya na waqa o Noa kei na nona vuvale. E vakasalataki ira na tamata o Noa ni sa voleka na Waluvu, ia era sega ni rogoci koya. Era cakava tiko ga na ka ca. Ni sa ta oti na waqa, sa qai vakavodoka na manumanu i waqa, vodo tale ga o koya kei na nona vuvale. Sa qai vakavuna o Jiova e dua na draki ca vakaitamera. E bisa tu na uca me 40 na siga, 40 na bogi. Luvuci vuravura taucoko na wai.—Vakatekivu 7:7-12.
Vakatekivu 7:22, 23) E vakaraitaka na iVolatabu ni sa voleka na gauna me baci vakarusai ira kina na sega ni via cakava na ka e dodonu o Jiova. Era na sega ni vakarusai na tamata vinaka. Era na bula tawamudu ena Parataisi e vuravura.—2 Pita 2:5, 6, 9.Ra mate kece na tamata ca, bula ga o Noa kei na nona vuvale. E vakabulai iratou o Jiova mai na Waluvu qai vakasoburi iratou ena vuravura e sa vakawabokotaki kina na ivalavala ca. (
Levu nikua era cakava na ka ca. Sa sinai ena ca o vuravura. E talai ira tiko ga yani na nona iVakadinadina o Jiova mera vakasalataki ira na tamata, ia e levu era sega ni via rogoca na vosa i Jiova. Era sega ni via veisautaka na nodra ivalavala. Era sega ni via ciqoma na ka e kaya na Kalou ni dodonu kei na ka e kaya ni cala. Na cava ena yaco vei ira oqo? Dua beka na siga era na veisau? Levu era sa na sega tu ga ni veisau. Sa voleka mai na gauna mera na rusa kina na tamata ca, mera sega ni qai bula tale.—Same 92:7.
Ena sega ni vakarusai na vuravura; ena vukici ga me parataisi. O ira era yaco mera itokani ni Kalou era na bula tawamudu ena Parataisi e vuravura.—Same 37:29.